Καμπανάκι κινδύνου από την επιστημονική κοινότητα για την κλιματική αλλαγή – EurActiv.gr\nΚαμπανάκι κινδύνου από την επιστημονική κοινότητα για την κλιματική αλλαγή\nΑπό Fiona Harvey | The Guardian | Μεταφρασμένο από Σοφία Κοσμά\n30-06-2017 (ενημερώθηκε: 03-07-2017 )\nΠαρότι η θερμοκρασία του πλανήτη αυξάνεται, τα επίπεδα CO2 παραμένουν σταθερά, αφήνοντας κάποιο περιθώριο ελπίδας για τις μελλοντικές συνέπειες της κλιματικής αλλαγής [Shutterstock]\nΣύμφωνα με τις προειδοποιήσεις ομάδας ειδικών, η αποφυγή επικίνδυνων επιπέδων της κλιματικής αλλαγής εξακολουθεί να είναι εφικτή, αλλά θα απαιτήσει πρωτόγνωρη προσπάθεια και συντονισμό των κυβερνήσεων, των επιχειρήσεων, των πολιτών και των επιστημόνων για τα επόμενα τρία χρόνια.\nΟι προειδοποιήσεις για την υπερθέρμανση του πλανήτη έχουν επιταχυνθεί τους τελευταίους μήνες, παρά την παγωμένη ατμόσφαιρα που επικρατεί μετά την επίσημη ανακοίνωση του Ντόναλντ Τραμπ για απόσυρση των ΗΠΑ από το Σύμφωνο του Παρισιού.\nΟ καιρός φέτος σημείωσε σε ορισμένες περιοχές ρεκόρ υψηλών θερμοκρασιών, ενώ το 2014, το 2015 και το 2016 χαρακτηρίστηκαν ως οι πιο καυτές χρονιές.\nΚαι ενώ οι θερμοκρασίες έχουν αυξηθεί, οι παγκόσμιες εκπομπές διοξειδίου του άνθρακα παραμένουν σε γενικές γραμμές σταθερά χαμηλά τα τελευταία τρία χρόνια. Αυτό δίνει την ελπίδα ότι οι χειρότερες επιπτώσεις της κλιματικής αλλαγής – καταστροφικές ξηρασίες, πλημμύρες, καύσωνα και μη αναστρέψιμη άνοδος της στάθμης της θάλασσας – μπορούν να αποφευχθούν, σύμφωνα με επιστολή που δημοσιεύθηκε στο περιοδικό Nature (Φύση) αυτή την εβδομάδα.\nΟι συντάκτες, συμπεριλαμβανομένων των πρώην επικεφαλής για το κλίμα του ΟΗΕ Κριστιάνας Φιγκέρες και Χανς Χοακιμ Σνελνχούμπερ της Διακυβερνητικής Επιτροπής για την κλιματική αλλαγή, υποστηρίζουν ότι τα επόμενα τρία χρόνια θα είναι ζωτικής σημασίας. Υπολογίζουν πως εάν οι εκπομπές μπορούν να μειωθούν μόνιμα μέχρι το 2020, τότε δεν θα παραβιαστούν τα κατώτατα όρια θερμοκρασίας, τα οποία και οδηγούν στην ανεπιθύμητη κλιματική αλλαγή.\nΗ Φιγκέρες, εκτελεστική γραμματέας της Σύμβασης Πλαισίου των Ηνωμένων Εθνών για την κλιματική αλλαγή, στο πλαίσιο της οποίας υπογράφηκε και το Σύμφωνο του Παρισιού, δήλωσε: «Είμαστε προ των πυλών ώστε να μπορέσουμε να στρέψουμε την καμπύλη των εκπομπών προς τα κάτω μέχρι το 2020, όπως απαιτεί η επιστήμη, για την προστασία των στόχων της βιώσιμης ανάπτυξης των Ηνωμένων Εθνών, και ιδίως για την εξάλειψη της ακραίας φτώχειας».\n«Αυτή η μνημειώδης πρόκληση συμπίπτει με ένα άνευ προηγουμένου ανοιχτό πνεύμα απέναντι στην πρόκληση εκ μέρους των τοπικών κυβερνήσεων εντός των ΗΠΑ, αλλά και του ιδιωτικού τομέα γενικότερα. Η ευκαιρία που μας δίνεται τα επόμενα τρία χρόνια είναι μοναδική στην ιστορία».\nΟ Σνελνχούμπερ, διευθυντής του Ινστιτούτου για την Κλιματική Έρευνα του Πότσνταμ, πρόσθεσε: «Τα μαθηματικά είναι κυνικά και σαφή: ενώ ο κόσμος δεν μπορεί να θεραπευτεί μέσα στα επόμενα χρόνια, μπορεί τελικά να τραυματιστεί θανάσιμα από αμέλεια [πριν το] 2020″.\nΟι επιστήμονες προειδοποιούν ότι ο χρόνος εξαντλείται γρήγορα ώστε να εξουδετερωθούν οι χειρότερες επιπτώσεις της θέρμανσης και ορισμένα κομβικά σημεία ενδέχεται να έχουν ξεφύγει. Στο Σύμφωνο του Παρισιού, οι κυβερνήσεις δεσμεύτηκαν απέναντι σε έναν «φιλόδοξο» στόχο να κρατήσουν την αύξηση της θερμοκρασίας σε περίπου 1,5C, επίπεδο που ελπίζουμε ότι θα σώσει τα περισσότερα από τα νησιά του πλανήτη με τα χαμηλά υψόμετρα από την πλημμύρα. Όμως, μια μεγάλη έρευνα έδειξε ότι αυτό καθίσταται γρήγορα αδύνατο.\nΟ λιγότερο αυστηρός, αλλά σταθερότερος στόχος του Παρισιού για την αποτροπή της υπερθέρμανσης του πλανήτη κατά 2C πάνω από τα προβιομηχανικά επίπεδα είναι επίσης αμφίβολος.\nΟι συγγραφείς επισημαίνουν ότι σηματοδοτεί την ανατροπή της τάσης των ανοδικών εκπομπών και την τεχνολογική πρόοδο που υπόσχεται μελλοντική μείωση των εκπομπών. Η χρήση ανανεώσιμης ενέργειας έχει αυξηθεί, δημιουργώντας ένα θεμέλιο για τη μόνιμη μείωση των εκπομπών. Η χρήση άνθρακα παρουσιάζει σαφή σημάδια μείωσης σε χώρες κλειδιά, συμπεριλαμβανομένης της Κίνας και της Ινδίας. Οι κυβερνήσεις, παρά τις διακηρύξεις του Τραμπ, προχωρούν με σχέδια για τη μείωση των αερίων θερμοκηπίου.\nΟι συγγραφείς κάλεσαν τους πολιτικούς και επιχειρηματικούς ηγέτες να συνεχίσουν να αντιμετωπίζουν τις εκπομπές και να εκπληρώνουν τους στόχους του Παρισιού χωρίς τις ΗΠΑ. «Όπως πριν από το Παρίσι, πρέπει να θυμόμαστε ότι το αδύνατο δεν είναι γεγονός, είναι μια στάση», έγραψαν.\nΈθεσαν έξι στόχους για το 2020, οι οποίοι δήλωσαν ότι θα μπορούσαν να εγκριθούν κατά τη συνάντηση των G20 στο Αμβούργο στις 7-8 Ιουλίου. Αυτοί περιλαμβάνουν την αύξηση της ανανεώσιμης ενέργειας στο 30% της χρήσης της ηλεκτρικής ενέργειας, σχέδια από κορυφαίες πόλεις και κράτη να μειώσουν τις εκπομπές αερίων έως το 2050, ενώ το 15% των νέων οχημάτων που θα πωλούνται θα είναι ηλεκτρικά. Περιλαμβάνουν όμως και μεταρρυθμίσεις στη χρήση της γης, τη γεωργία, τη βαριά βιομηχανία και τον χρηματοπιστωτικό τομέα, προκειμένου να τονωθεί η πράσινη ανάπτυξη.\nΟ καθηγητής Γκέιλ Γουάιτμαν είπε ότι τα σημάδια από την τεχνική καινοτομία και τα οικονομικά είναι ενθαρρυντικά: «Η επιστήμη του κλίματος υπογραμμίζει τον αναπόφευκτο και επιτακτικό χαρακτήρα της πρόκλησής μας, αλλά εξίσου σημαντικό είναι το γεγονός ότι οι οικονομικές, τεχνικές και κοινωνικές αναλύσεις δείχνουν πως μπορούμε να ανυψώσουμε την πρόκληση μέσω της συλλογικής δράσης».\nΕνώ τα αέρια του θερμοκηπίου που εκπέμφθηκαν τους τελευταίους δύο αιώνες σταδιακά έχουν αρχίσει να επιδρούν, οι μελλοντικές αλλαγές είναι πιθανό να είναι ταχύτερες, φοβούνται οι επιστήμονες.\nΟ Γιόχαν Ροκστρομ του Κέντρου Ανθεκτικότητας της Στοκχόλμης δήλωσε: «Είμαστε ευλογημένοι από έναν εξαιρετικά ανθεκτικό πλανήτη τα τελευταία 100 χρόνια, ικανό να απορροφήσει το μεγαλύτερο μέρος της κλιματικής κατάχρησης μας. Τώρα έχουμε φτάσει στο τέλος αυτής της εποχής και πρέπει να κάμψουμε άμεσα την παγκόσμια καμπύλη των εκπομπών, αν θέλουμε να αποφύγουμε τις μη ανεκτές συνέπειες για τον κόσμο μας».\nΣύμφωνο των Παρισίων


Βιετνάμ, ατομικό : manessistravel.gr\nΤο Βιετνάμ είναι χώρα της Νοτιοανατολικής Ασίας προικισμένη με μία μεγάλη ακτογραμμή. Με έντονη και ιδιαίτερη προσωπικότητα, αφού εδώ συνυπάρχουν αρμονικά το παραδοσιακό με το μοντέρνο, η χώρα είναι ένας προορισμός που δεν αφήνει κανέναν ταξιδιώτη ασυγκίνητο, λόγω της φυσικής του ομορφιάς και των ζεστών, φιλόξενων κατοίκων του. Η πρωτεύουσα Ανόι βρίσκεται στο βόρειο τμήμα της χώρας. Είναι κτισμένο ανάμεσα σε λίμνες και διαθέτει αριστοκρατικά πάρκα και παραδοσιακές συνοικίες. Πολύπαθη πόλη, έχει να δείξει μεταξύ άλλων το μουσείο του Β΄ παγκοσμίου πολέμου, όμορφες παγόδες και ιστορικά παλάτια. Κινηθείτε με ποδήλατο, όπως όλοι οι Βιετναμέζοι, δείτε θέατρο με μαριονέτες στο νερό, γευθείτε την μοναδική Βιετναμέζικη κουζίνα και περιπλανηθείτε στις ντόπιες αγορές. Μία κρουαζιέρα στον κόλπο του Χαλόνγκ είναι απαραίτητη, αφού αποτελεί μνημείο παγκόσμιας φυσικής κληρονομιάς της UNESCO. Ο κόλπος του Χαλόνγκ αριθμεί περίπου 770 όμορφα νησιά. Εδώ μπορείτε να κολυμπήσετε, να κάνετε κανό, να επισκεφθείτε τις φυσικές σπηλιές, αλλά και να απολαύσετε μίας ή και περισσότερων ημερών κρουαζιέρα. Στο μέσον του Βιετνάμ μπορείτε να επισκεφθείτε την πόλη Χουέ με πλούσια πολιτιστική κληρονομιά, αφού είναι η αρχαία πρωτεύουσα του κράτους με παγόδες, αυτοκρατορικές πόλεις και βασιλικούς τάφους. Στο Δέλτα του Μεκόνγκ, η πόλη Χο Τσι Μιν, παλαιότερα γνωστή ως Σαϊγκόν, είναι η δεύτερη σημαντικότερη πόλη μετά το Ανόι και αποτελεί εμπορικό, τεχνολογικό, βιομηχανικό και τουριστικό κέντρο.\nΤο Βιετνάμ είναι χώρα της Νοτιοανατολικής Ασίας προικισμένη με μία μεγάλη ακτογραμμή. Με έντονη και ιδιαίτερη προσωπικότητα, αφού εδώ συνυπάρχουν αρμονικά το παραδοσιακό με το μοντέρνο, η χώρα είναι ένας προορισμός που δεν αφήνει κανέναν ταξιδιώτη ασυγκίνητο, λόγω της φυσικής του ομορφιάς και των ζεστών, φιλόξενων κατοίκων του. Η πρωτεύουσα Ανόι βρίσκεται στο βόρειο τμήμα της χώρας. Είναι κτισμένο ανάμεσα σε λίμνες και διαθέτει...\nΑτομικό ταξίδι στο Βιετνάμ 10 ημερών από 1450 € σε επιλεγμένα ξενοδοχεία με πρωινό κατ’ άτομο σε δίκλινο.\nΑθήνα - Ανόι, άφιξη\nXin chao! Καλώς ήλθατε στο Ανόι του Βιετνάμ. Το Ανόι, μία από τις πιο γοητευτικές πόλεις της Ασίας, γεμάτη πολιτισμό, ιστορία και αντιφατικές εικόνες μιας ταχέως αναπτυσσόμενης και βαθιά παραδοσιακής κοινωνίας. Σας καλωσορίζουμε με τον αντιπρόσωπο της Manessis στο Διεθνές Αεροδρόμιο Noi Bai για τη μεταφορά σας στο ξενοδοχείο. Διανυκτέρευση.\nΟλοήμερη ξενάγηση στο Ανόι\nΠρωινή αναχώρηση και ετοιμαστείτε να δείτε το Ανόι όπως λίγοι. Αυτή η ξενάγηση είναι ο τέλειος συνδυασμός των πολιτιστικών τοποθεσιών του Ανόι και των εκτός περιφέρειας περιοχών για να δοκιμάσετε την γνήσια τοπική ζωή.Θα δούμε το προεδρικό παλάτι και τους κήπους του, την παγόδα του Ανόι και άλλα μοναδικά αξιοθέατα της πόλης. Επιστρέφουμε στο ξενοδοχείο αργά το απόγευμα. Διανυκτέρευση στο Ανόι.\nΑνόι, ελεύθερη ημέρα\nΕλεύθερη ημέρα , μπορείτε να την αξιοποιήσετε όπως θέλετε με μια βόλτα στην λίμνη. Επίσκεψη στις αγορές ή προαιρετικά μια βόλτα στην επαρχία του Ανόι στο Ninh Binh.\nΑναχώρηση το πρωί από το Ανόι. Για τον κόλπο του Χαλόνγκ και την διήμερη κρουαζιέρα μας, το ταξίδι στο Βιετνάμ δεν έχει νόημα αν δεν ζήσετε την εμπειρία αυτού του μοναδικού θαλάσσιου σκηνικού του Ha Long Bay. Ασβεστολιθικά φυτά δημιουργούν ένα πραγματικά μαγικό περιβάλλον σπηλιές με μοναδικά χρώματα , πλωτά χωριά θα δείτε κατά τη διάρκεια αυτών των 2 ημερών.\nΧαλόνγκ Μπέι - Σαιγκόν\nΑποβίβαση και επιστροφή στο αεροδρόμιο του Ανόι για την πτήση μας στην Σαιγκόν. Άφιξη και αποβίβαση στην Σαιγκόν και μεταφορά στο ξενοδοχείο μας, διανυκτέρευση.\nΠρωινό και αναχώρηση για τα Cu chi tunnels, επίσκεψη σε αυτό το λαβύρινθο των σηραγγών για να δούμε πώς επέζησε το Βιετκόγκ σε αυτό το υπόγειο δίκτυο, στην συνέχεια ξενάγηση στην πόλη της Σαιγκόν μια πόλη που δεν κοιμάται ποτέ, με τις υπέροχες αγορές της και τους φιλόξενους γελαστούς ανθρώπους της θα δούμε τον καθεδρικό ναό της Notre Dame, ο οποίος χτίστηκε μεταξύ 1877 και 1883 με τα περισσότερα υλικά που εισήχθησαν από τη Γαλλία. Νεο-ρωμανικός σε μορφή, είναι ένα μεγάλο κέντρο του καθολικισμού στο σύγχρονο Βιετνάμ, και ένα από τα σημαντικότερα αξιοθέατα της πόλης.\nΣαιγκόν, ελεύθερη ημέρα\nΠρωινό και ελεύθερη ημέρα να την αξιοποιήσετε μέχρι την μεταφορά σας, για την πτήση επιστροφής.\n3 διανυκτερεύσεις στο Ανόι\n1 διανυκτέρευση στον κόλπο του Χαλόνγκ\n2 διανυκτερεύσεις στην Σαϊγκόν\nΞεναγήσεις με τοπικό αγγλόφωνο ξεναγό\nΜεταφορές, μετακινήσεις σε όλο το πρόγραμμα\nΦόροι αεροδρομίων 750 ευρώ\nΒίζα Βιετνάμ πληρωτέα τοπικά κατά την άφιξη σας\nΔεν αφορά εορταστικές περιόδους και αργίες.\n10 ημέρες από 1450 € σε επιλεγμένα ξενοδοχεία με πρωινό κατ’ άτομο σε δίκλινο.\nαπό1450€/ ανά άτομο


"Η ζωή, ο θάνατος κι αναμεσίς η Τέχνη." Νίκος Εγγονόπουλος, 1910-1985 - ichoose "Η ζωή, ο θάνατος κι αναμεσίς η Τέχνη." Νίκος Εγγονόπουλος, 1910-1985 - ichoose\nmind and soul, you will love\n«Η ζωή, ο θάνατος κι αναμεσίς η Τέχνη.» Νίκος Εγγονόπουλος, 1910-1985\nΗ τέχνη σε όποια μορφή και να τη συναντήσω με συγκλονίζει. Κάθε επαφή μαζί της αποτελεί για μένα μια στιγμη ευτυχίας. Πάντα ζήλευα τους καλλιτέχνες. Από την φύση τους έχουν μια δυνατότητα που δεν έχουμε όλοι οι άλλοι. Να εκφράζουν το συναίσθημά τους με τον πιο μαγικό τρόπο. Άλλος γράφοντας, άλλος ζωγραφίζοντας, άλλος παίζοντας μουσική, μα όλοι με ένα κοινό…έχουν μια μοναδική διέξοδο για την έκφραση της ψυχής τους. Τι υπέροχη τύχη να διαθέτεις το μέσο με το οποίο μπορείς να ξεδιπλώνεις το μέσα σου και το αποτέλεσμα να αγγίζει τόσο εύστοχα τις δικές μας ψυχές!\nΠιστεύω μάλιστα πως η επιλογή του επαγγέλματος μου δεν έγινε τυχαία, θέλησα να βρω κι εγώ τρόπους να συναντώ την ψυχή μου, να συνομιλώ μ’αυτή και να προσπαθώ να την καταλάβω και να την εκφράζω όσο πιο αληθινά γίνεται. Και αφού το κανα για μένα θέλησα να το προσφέρω και σε άλλους. Μα ο καλλιτέχνης έχει και μια άλλη ιδιαιτερότητα. Η τέχνη του τον μεταμορφώνει. Πόσες φορές δεν έχουμε γίνει μάρτυρες ενός μοναδικού έργου τέχνης, συγκλονιστικής ομορφιάς και καλλιτεχνικής ιδιοφυίας και περιμένουμε τον δημιουργό του να έχει μια ανάλογη πληθωρική προσωπικότητα και τελικά να γνωρίζεις ένα γλυκό, ήσυχο και χωρίς ίχνος έπαρσης άνθρωπο.\nΣτο χώρο της εργασίας μου τα τελευταία χρόνια μου έχω την τύχη να συνεργάζομαι με δυο τέτοιους εξαίρετους καλλιτέχνες. Βιώνοντας την τέχνη τους από κοντά είχα την ευκαιρία να την κατανοήσω καλύτερα και να την εκτιμήσω διαφορετικά, πιο ουσιαστικά.. Ο πρώτος είναι ένας ιδιαιτέρα χαρισματικός και ταλαντούχος ηθοποιός αλλά και άνθρωπος, ο οποίος μου μαθε πόσο εξαντλητική, δύσκολη και πολλές φορές επώδυνη για την ψυχή είναι η τέχνη της υποκριτικής αλλά και συνάμα εξαιρετικά δημιουργική και γεμάτη συγκινήσεις όταν προσεγγίζεται σωστά.\nΟ δεύτερος εξίσου χαρισματικός καλλιτέχνης και πολυδιάστατος στολίζει το γραφείο μου χρόνια τώρα με ένα απαράμιλλης ομορφιάς και τεχνικής ξυλόγλυπτο ενώ τελευταία στόλισε και το σπίτι μου με τρία πανέμορφα έργα χαρακτικής. Σεμνός μα ανήσυχο πνεύμα δε σταματάει να εξελίσσει το ταλέντο του και να καταπιάνεται με ζηλευτή ευκολία και επιτυχία με νέες (για τις δικές μου γνώσεις) μορφές τέχνης. Κι έτσι έμαθα και για τη τέχνη της χαρακτικής που τελευταία μ’έχει ενθουσιάσει και γι’αυτό και σας την παρουσιάζω μέσα από τα έργα του Θοδωρή Γιγελόπουλου. Με λίγα δικά του λόγια:\n«Χαλκογραφία, οξυγραφία, χάραξη σε λινόλεουμ , λιθογραφία. Είναι λίγα μόνο από τα ονόματα για μια πανάρχαια τέχνη που ανέπτυξε ο άνθρωπος για να αφήνει το σημάδι του ή να επικοινωνεί με απλές και πολυσύνθετες εικόνες. Η χαρακτική είναι η τέχνη του να φτιάχνεις σφραγίδες, σαν αυτές που κάναμε μικροί στις γομολάστιχες και μετά αφήναμε παντού το σημάδι μας . Από την αρχαιότητα λοιπόν ήταν μια τέχνη αυτόνομη με εκφραστικά μέσα δικά της και τεχνοτροπίες που αν και ακολουθούσαν αυτές της μητρικής τέχνης, της ζωγραφικής, έπρεπε να προσαρμοστούν στα ιδιαίτερα υλικά που χρησιμοποιούσε ο χαράκτης.\nΞύλο , μέταλλο τσίγκος ή χαλκός, λινόλεουμ, πέτρινες πλάκες . Το κάθε υλικό έχει τις ιδιαιτερότητές του και μπορεί να δώσει συναρπαστικές εικόνες. Άλλη ιδιαιτερότητα είναι ότι όλα τα αντίγραφα μιας μήτρας ( που στο τέλος μιας έκδοσης καταστρέφεται) είναι όλα πρωτότυπα έργα και αν είναι υπογεγραμμένα όπως πρέπει δίνουν την ευκαιρία σε προσιτή τιμή να έχει κάποιος στην κατοχή του , ένα κομμάτι αυθεντικής δημιουργίας . Πολλοί μεγάλοι ζωγράφοι εκφράστηκαν μέσα από τη χαρακτική , όπως ο Πικάσο, ο Μπρακ, ο Γκωγκέν και στη χώρα μας ο Μώραλης , ο Βαρλάμος και άλλοι την υπηρέτησαν αποκλειστικά όπως η Κάτε Κόλβιτζ , ο Εντγκαρ Μπόουντεν, ο Γραμματόπουλος , ο Τάσσος.\nΗ χαρακτική με το μελάνι και το χαρτί, με λίγες η περισσότερες γραμμές και με την πάλη ανάμεσα στο σκοτάδι και το φώς μπορεί να δώσει μεγάλες συγκινήσεις και να συμπυκνώσει συναισθήματα και εντυπώσεις σε ένα έργο .»\nΜπορείτε να πάρετε μια ιδέα από τα έργα του Θοδωρή αν και σίγουρα ένα έργο τέχνης χάνει ένα μεγάλο κομμάτι της ομορφιάς του αντικρίζοντας το μέσα από μια φωτογραφία.\nΓιατί το χαρακτικό δεν πρέπει να εκτιμηθεί μόνο για το θέμα που παρουσιάζει, αλλά για το παιχνίδι στα μαύρα και στα άσπρα, στα φώτα και στις σκιές, για την ισορροπία του που συνδέεται με την ποιότητα του χαρτιού και με το χρώμα της μελάνης.\nΕγώ σας παρουσιάζω λίγα μόνο έργα από την υπέροχη δουλειά του άλλά μπορείτε να τα δείτε όλα μαζί, στη σελίδα του Θοδωρή στο pinterest.\nΜπορείτε ακόμη και να αποκτήσετε ένα ή και περισσότερα από αυτά επικοινωνώντας μαζί του με email: theohalara@yahoo.gr\nεργο τεχνης, ζωγραφικη, καλλιτεχνης, ταλεντο, τεχνη, χαρακτικη


Τελος, μάλλον και τα δωρα και τα επιδόματα Karl Astrolab\nΤελος, μάλλον και τα δωρα και τα επιδόματα\nΤο ημερήσιο (*ΕΙ)δικό σας δελτίο 19/9\nΑγαπητοί φιλοι αναγνώστες και «λοιποί» σας χαιρετώ και σας εύχομαι καλή εβδομάδα. Οι «πρωταριστεριστές» για τι καλό του «λαου» διαπραγματευόνται με σκληρούς όρους. Ο Φίλης πηγε να συνενοηθεί με την Βελκουλέσκου αλλά ξέρει τοσα αγγλικά που η κοπελιά πήρε για μεταφραστη τον Τσακαλώτο.... Αη ΑΜ α μινιστρυ οφ τσάιλντ της είπε και η Βελκουλέσκου αναφώνησε.... « ΟΧΙ ΑΛΛΟ ΦΙΛΗ»...σαν τον αειμνηστο Κούρκουλο....\nΜε τον Φιλη υπουργο θα μάθουν τα παιδιά μας γραμματα: Εγω είμαι σίγουρος αρκεί να καταλάβουμε το επίπεδο αγγλικων του Φιλη που μιλάει 3-4 γλωσσες. Χοιρινή , μοσχαρίσια, ψάρι-γλωσσα και αυγολέμονο....\nΕκ παραδρομής έγινε μια αστοχια: Στην αφισα της εκπομπής 11/9 υπάρχει μια γελιογραφία με εναν κυριο που καθεται στον υπολογιστη του και λέει: «Ξυπνα , πάρε την κατάσταση στα χερια σου» και ο κυριος καπνιζε τσιγαρο αραχτός. Οπως το πήρα απο ο διαδίκτυο εβαλα το όνομα του σταθμού αλλά δεν φαινεται το όνομα του δημιουργου πο. Η σκιτσογράφος επικοινωνησε μεσω της σελιδας του σταθμού και όπως με ενημερωσαν οι συνεργάτες μου ζητησε να κατέβει απο την σελίδα. Εχει ηδη συμβεί διοτι ετσι πρεπει εφοσον ειναι και η επιθυμία της και απολογούμαι πως δεν υπήρχε δόλος και ζητώ συγνώμη για την αναστάτωση.\nΥπόθεση Καλογρίτσα: Νομίζω πως δεν μπορεί η Τράπεζα να εδωσε ετσι εν λευκώ δάνειο χωρις εμπλοκή ανωτερων κυβερνητικων παραγόντων..... Ετσι λέω εγω... Αλλά τα «αγροτεμάχια» δεν τα «εκτιμησαν» τραπεζικοί εκτιμητες;;;\nΤο «ηπιε κλαρίνο» η Αγγελικούλα... ο Σόιμπλε νοιωθει ετοιμος να περπατησει: Το εθνικιστικό κόμμα κόμμα Εναλλακτική για τη Γερμανία το γνωστό ως AfD με επικεφαλής της Φράουκε Πέτριο πιστώνεται στις δημοσκοπήσεις έξω από την κάλπη (exit polls) με ποσοστό 11,5 % και κατορθώνει να εξασφαλίσει εκπροσώπηση στο δέκατο από τα 16 τοπικά Κοινοβούλια της Ομοσπονδίας, σύμφωνα με το τηλεοπτικό δίκτυο ARD. Πρόκειται για νέα εντυπωσιακή εκλογική νίκη με δεδομένο ότι στο Βερολίνο δεν είχε υψηλά ποσοστά.\nΑπο το 2015(τέλη) για το έτος 2016 είχα γραψει: ΓΕΡΜΑΝΙΑ: «Ποτέ μην πιστεύεις τίποτε στην πολιτική, μέχρι να διαψευσθεί επίσημα.» Μπίσμαρκ\nΣάρωσε ο Πούτιν: Το κυβερνών κόμμα της Ενωμένης Ρωσίας θριάμβευσε συγκεντρώνοντας ποσοστό 44,5% στις σημερινές βουλευτικές εκλογές στη Ρωσία, σύμφωνα με τις δημοσκοπήσεις έξω από τα εκλογικά κέντρα (exit poll) που διενήργησε η κρατική εταιρεία VTsIOM.\nΣΥΛΛΑΒΕΤΕ τον ΚΟΥΛΗ: Ηρεμα Αλέξη δίοτι να θυμάσαι αυτο που ειχε πει ο Σόλων ο Νομοθέτης. Μηδενα προ του τέλους μακάριζε....\nΗ ατάκα της ημέρας: Τα ελικόπτερα ερχονται και δεν φερνουν λεφτα...


Νέο μνημόνιο: Τι θα γίνει με τους μισθούς των ενστόλων - ΣΤΡΑΤΙΩΤΙΚΑ ΘΕΜΑΤΑ... ΕΠ ΩΜΟΥ\nHome ΑΡΘΡΑ Νέο μνημόνιο: Τι θα γίνει με τους μισθούς των ενστόλων\nΣτο κείμενο της συμφωνία προβλέπονται περικοπές στα ειδικά μισθολόγια, ωστόσο η κυβέρνηση διαμηνύει ότι δεν θα κοπεί ούτε ένα σεντ\nΛίγο πριν την ψήφιση του τέταρτου Μνημονίου και ενώ οι δανειστές ασκούν ασφυκτικές πιέσεις για υλοποίηση των συμφωνηθέντων, η κυβέρνηση του Αλέξη Τσίπρα βρίσκεται αντιμέτωπη με την επιβολή σκληρών μέτρων στους ένστολους.\nΣύμφωνα με τα όσα έχουν γίνει γνωστά, το επίδομα επικινδυνότητας που λαμβάνουν πολλά στελέχη των Ενόπλων Δυνάμεων φαίνεται πως χάνεται.\nΣτο κείμενο του συμπληρωματικού μνημονίου, στη σελίδα 48, αναφέρεται ότι η κυβέρνηση έχει δεσμευτεί για ολοκλήρωση του εξορθολογισμού των ειδικών μισθολογίων. Φυσικά «εξορθολογισμός» σημαίνει... περικοπές!\nΕκτός από τα στελέχη των Ενόπλων Δυνάμεων και τους ένστολους των σωμάτων ασφαλείας (αστυνομικοί, λιμενικοί, πυροσβέστες κλπ), στη μέγγενη των περικοπών θα βρεθούν και άλλοι κλάδοι που εντάσσονται στα ειδικά μισθολόγια όπως γιατροί, δικαστικοί και πανεπιστημιακοί.\nΤις περικοπές στα ειδικά μισθολόγια η κυβέρνηση έχει δεσμευτεί να τις ψηφίσει στη Βουλή στις 18 Μαΐου, μαζί με τα υπόλοιπα μέτρα του τέταρτου μνημονίου.\nΗ διάταξη αφορά επιδόματα και αμοιβές 180.000 δημοσίων υπαλλήλων που αμείβονται με ειδικά μισθολόγια και υπολογίζεται ότι θα εξοικονομηθούν περίπου 7 εκατ. ευρώ.\nΒίτσας: Δεν θα κοπεί ούτε ένα σεντ από τους ένστολους\nΟι μειώσεις στις αποδοχές αφορούν όσους αποφοιτήσουν σε τέσσερα χρόνια από τη Σχολή Ευελπίδων, δήλωσε την Τετάρτη ο αναπληρωτής υπουργός Αμυνας Δημήτρης Βίτσας διαβεβαιώνοντας ότι «δεν μειώνονται ούτε κατά ένα σεντ οι μισθοί των στελεχών που υπηρετούν σήμερα στις Ένοπλες Δυνάμεις». Αντίθετα, πρόσθεσε, θα υπάρξουν αυξήσεις για τους ανώτερους βαθμούς.\nΤο θέμα έθεσε στην Ολομέλεια της Βουλής, κατά τη συζήτηση για την κύρωση μνημονίου συνεργασίας για τα εξοπλιστικά συστήματα μεταξύ Ελλάδας - Νορβηγίας, ο κοινοβουλευτικός εκπρόσωπος της Δημοκρατικής Συμπαράταξης Ανδρέας Λοβέρδος, ζητώντας από τον κ. Βίτσα αποσαφηνίσεις σχετικά με την νέα ρύθμιση.\n«Το μισθολογικό κόστος του υπουργείου Εθνικής Άμυνας δεν μειώνεται ούτε κατά ένα σεντ. Δεν μειώνονται ούτε ένα σεντ οι μισθοί που απολαμβάνουν τα στελέχη των Ενόπλων Δυνάμεων στη βάση των νέων ειδικών μισθολογίων. Μιλάμε για από 'δώ και πέρα, για αυτούς που θα βγούνε από τη Σχολή Ευελπίδων μετά από τέσσερα χρόνια. Η ειδική ρύθμιση προβλέπει ότι δεν θα έχουμε μειώσεις ή θα είναι ελάχιστες, αλλά και σε κάποια άλλα, στους ανώτερους βαθμούς, θα έχουμε και αυξήσεις» ανέφερε ο αναπληρωτής υπουργός Άμυνας.\nΠαράλληλα, σχολιάζοντας την κριτική που δέχεται η κυβέρνηση για την οικονομική πολιτική της, ο κ. Βίτσας αντέτεινε ότι ο πόνος της αντιπολίτευσης είναι «γιατί άνοιξε και είναι ορατό πλέον ότι τα μέτρα θα βγάλουν τη χώρα από τη μνημονιακή περίοδο και θα τελειώσει ο μνημονιακός δρόμος».\n«Η περίοδος του 2000 δεν ήταν ωραία, αυτή έφερε την υπερχρέωση της χώρας. Αυτοί που κερδίζανε την υπερχρέωσαν. Τράπεζες, μιντιακά και πολιτικά συμφέροντα αναπαραγωγής της εξουσίας. Εμείς αναλάβαμε μια ευθύνη και θα την φέρουμε σε πέρας. Η συζήτηση θα γίνει και στη Βουλή και με την κοινωνία και η αξιωματική αντιπολίτευση θα παραμείνει στο ρόλο του ρεπόρτερ, γιατί πολιτική πρόταση δεν μπορεί να κάνει, δεν έχει, και φοβάμαι ότι θα μπει σε στρατηγική αδιεξόδου» συμπλήρωσε.\nRead more: http://www.newsbomb.gr/oikonomia/news/story/791768/neo-mnimonio-ti-tha-ginei-me-toys-misthoys-ton-enstolon#ixzz4ghMPCQJb


Την Σαουδική Αραβία θα επισκεφθεί την Παρασκευή ο Πρόεδρος Ομπάμα\nμετά την ολοκλήρωση της περιοδείας του στην Ευρώπη\nΟ Πρόεδρος Ομπάμα, μετά την περιοδεία του στην Ευρώπη, αναμένεται να μεταβεί, την Παρασκευή το βράδυ, στη Σαουδική Αραβία. Στην ατζέντα των συνομιλιών που θα έχει εκεί αναμένεται να είναι η κρίση στη Συρία, η ένταση που επικρατεί στην ευρύτερη περιοχή και οι ειρηνευτικές συνομιλίες για το Μεσανατολικό.\nΗ επίσκεψη του αμερικανού Προέδρου έχει στόχο την ενίσχυση των σχέσεων των δύο χώρων αλλά και με τα υπόλοιπα κράτη της περιοχής καθώς η κρίση στην Συρία διευρύνεται.\nΈνας αμερικανός διπλωμάτης που βρίσκεται στη Σαουδική Αραβία ανέφερε ότι το ταξίδι του Προέδρου Ομπάμα έχει στόχο την βελτίωση μιας ευρείας γκάμας κοινών συμφερόντων των δύο χωρών, μεταξύ των οποίων είναι η κατάσταση στο Ιράν και τη Συρία, τις συνομιλίες ισραηλινών και παλαιστινίων και τις προσπάθειες αντιμετώπισης της τρομοκρατίας.\nΤο ειδησεογραφικό πρακτορείο της Σαουδικής Αραβίας, Αλ Αραμπίγια, μετέδωσε ότι οι συνομιλίες του Προέδρου Ομπάμα με τον Βασιλιά Αμπντάλλα έχουν στόχο την ενίσχυση της σταθερότητας και της ευημερίας στην περιοχή.\nΟ τριετής εμφύλιος πόλεμος στη Συρία και οι ταραχές στην Αίγυπτο έχουν φέρει σε οριακό σημείο τις σχέσεις αρκετών κρατών του αραβικού κόσμου.


Μπακογιάννης Κώστας – Political Pedia\nWikis > Μπακογιάννης Κώστας\nΟ Κώστας Μπακογιάννης γεννήθηκε στην Αθήνα το 1978. Είναι γιος του Παύλου και της Ντόρας Μπακογιάννη. Το 1996 τελείωσε με άριστα το Σχολείο Μίλφιλντ στο Ηνωμένο Βασίλειο. Είναι αριστούχος απόφοιτος του Πανεπιστημίου Μπράουν (ΗΠΑ), όπου σπούδασε Ιστορία και Διεθνείς Σχέσεις και βραβεύτηκε με την Υποτροφία William Gaston Premium. Στη συνέχεια, ολοκλήρωσε τις μεταπτυχιακές του σπουδές στον τομέα της Δημοσίας Διοίκησης και των Πολιτικών Επιστημών, στη Σχολή Τζον Φ. Κέννεντυ του Πανεπιστημίου του Χάρβαρντ (ΗΠΑ) με εξειδίκευση στα μακροοικονομικά. Σήμερα είναι Υποψήφιος Διδάκτορας του Πανεπιστημίου της Οξφόρδης (Ηνωμένο Βασίλειο) στο γνωστικό αντικείμενο των Πολιτικών Επιστημών και των Διεθνών Σχέσεων.\nΈχει εκπληρώσει τις στρατιωτικές του υποχρεώσεις στις Ειδικές Δυνάμεις του Ελληνικού Στρατού ως Καταδρομέας-Αλεξιπτωτιστής. Μιλάει Αγγλικά και Γερμανικά. Είναι παντρεμένος και πατέρας δύο παιδιών. Του Παύλου και της Δανάης.\nhttps://politicalpedia.eklogika.gr/wp-content/uploads/2020/09/cropped-politicalpedia_logo.png 0 0 iservices https://politicalpedia.eklogika.gr/wp-content/uploads/2020/09/cropped-politicalpedia_logo.png iservices2014-01-16 17:34:152014-01-16 17:34:15Μπακογιάννης Κώστας


Πέντε αστέρια: μεζεδάκια για την κάλπη | Κουζίνα | Bostanistas.gr : Ιστορίες για να τρεφόμαστε διαφορετικά\nΠέντε αστέρια: μεζεδάκια για την κάλπη\nτου Δημήτρη Μπούτου 15 Σεπτεμβρίου 2015 • Μαγειρικές ιστορίες • εκλογές 2015, μεζεδάκια\nΕκλογές ante portas ξανά, σε λιγότερο από εβδομάδα. Όσο ζυγώνει η Κυριακή όρεξη να έχεις για δημοσκοπήσεις, μακρόσυρτες συζητήσεις, exit polls και άλλα τέτοια ευφρόσυνα. Μετά το καθήκον της ψήφου επιλέγω απόσυρση στο κουζινέτο για να ξεχαστώ και να αποφύγω τις ώρες της προσμονής μπροστά στην τηλεόραση. Επειδή όμως οι υπόλοιποι του σπιτιού και της παρέας επιμένουν σε κάθε αναμέτρηση να παρακολουθούν γραφήματα και αναλύσεις σχεδόν ολονυχτίς μοιρασμένοι σε καναπέδες και πάτωμα, λέω να τους φροντίσω με μεζεδάκια ευφάνταστα μεν, γρήγορα και απλά δε, ό,τι πρέπει για τις ώρες της αγωνίας. Τίποτα μπελαλίδικο και χρονοβόρο, ει δυνατόν ούτε πιάτα και πηρούνια, μόνο τσιμπολόγημα από το χαμηλό τραπέζι του σαλονιού. Ξεδιαλέγω, λοιπόν, τα νόστιμα και εύκολα των bostanistas για να μαζέψω ιδέες:\nΠρώτα τα εύκολα: ξηροί καρποί και μπισκοτάκια δεν θα φύγουν ποτέ από το χαμηλό τραπέζι του σαλονιού, όλοι θα κουβεντιάζουν πίνοντας και τσιμπολογώντας. Η Λεονί Σταφυλά εφηύρε τα καλύτερα κρακεράκια, σπιτικά και τραγανά, ό,τι πιο νόστιμο για το καλωσόρισμα.\nΓια το (μπόλικο) «μπίρι-μπίρι» της βραδιάς έχει προβλέψει η Μαριλίτα Χατζηβασιλείου με τα εθιστικά της μπισκότα παρμεζάνας, αλμυρά και αφράτα\nενώ τούτα τα ξινούτσικα καροτάκια, σαν πρόχειρο τουρσί, ενδείκνυνται για νευρικό μασούλημα μέχρι το πρώτο exit poll.\nΚρακεράκια σκέτα; Όχι βέβαια: Χρειάζονται βαζάκια με σάλτσες και ντιπ από δίπλα για επαναληπτικές βουτιές, οπότε κλέβω την ιδέα του Φιλάρετου Ψημμένου για τη σάλτσα πεπερονάτα του φοιτητή και, αν βρω αλμυρό τυρί στο ψυγείο, δεν θα παραλείψω τη σάλτσα-πασπαρτού από σύκο της MamaTsita, με κανέλα και κρασί.\nΓια τα τσιπς και τα μπισκοτάκια ιδεώδης η σάλτσα από ψητές πιπεριές (μουχαμάρα), σπιρτάτη και νόστιμη. Από το μούλτι απευθείας σε μπολάκι και στο τραπέζι, αλλιώς στο ψυγείο μέχρι να έρθει η ώρα για σερβίρισμα.\nΣε περίοπτη θέση όλα τα τυρένια: για μπρουσκέτες ορεκτικές, φίνα λύση το γαλλικό και γλυκόξινο fromage fort, που αλείφεται πανεύκολα.\nΠατατοσαλάτα ανάλαφρη, δίχως ίχνος μαγιονέζας αλλά με σάλτσα από κάσιους και τραγανή αντράκλα, μέγα εύρημα της Ξανθής Μπαξεβάνης και δικό μου καύχημα που μου πέτυχε με την πρώτη κιόλας απόπειρα.\nΩς εδώ έχει καλοανοίξει η όρεξη, τη σκυτάλη παίρνουν, λοιπόν, οι ενισχυμένες μπουκιές. Η Κική Τριανταφύλλη παραδίδει μαθήματα χορταστικού μεζέ με τις καλυμμένες ελιές της, που γεμίζουν τα αλμυρά, μερακλίδικα μπισκότα της Τζίνης.\nΑν έχω μεγάλα κέφια, όπως ο Νίκος Μορόπουλος, θα βάλω μπρος για τις βάρκες της Καισαρείας, τα ζουμερά του πεϊνιρλί με κασέρι, ντομάτα, παστουρμά (πάντοτε από του Μιράν, στο 45 της Ευριπίδου / www.miran.gr) και βασιλικό. Άλλα μεγάλα, άλλα μικρά, στρογγυλά ή μικρότερα για όσους βαρυστομαχιάσουν.\nΤσιμπολόγημα σοβαρό χωρίς τυροπιτάκια δεν νοείται, οπότε προστρέχω στα κιτάπια της Μαρίας Τσέκου για τα τυροπιτάκια με τα χίλια πρόσωπα: αφού τελειώσω με την εύκολη ζύμη, τα γεμίζω με ό,τι μου κάνει κέφι, τυρί, σπανάκι, λουκάνικα μικρά ή μαρμελάδα.\nΕ, και μια μεγαλύτερη τυρόπιτα επιβάλλεται, μάλλον εκείνη η γρήγορη και απλή της ακαμάτρας Μαρίας Πετρίδη που τρώγεται στα όρθια χωρίς να λερώνει.\nΕίτε νικητές είτε ηττημένοι, όλοι θα αναζητήσουν κάτι γλυκό για το τέλος, για να γιορτάσουν ή να παρηγορηθούν. Σοκολατάκια που δεν χρειάζονται σχεδόν καμία προετοιμασία, μόνο μπισκότα, κρεμώδες τυρί και μισή ώρα στο ψυγείο.\nMy Greek Elections 2015 Countdown Cake, photo: Κική Τριανταφύλλη\nΔεν θα λείπει το κέικ μαρμπρέ της Κικής Τριανταφύλλη, που καθιερώθηκε πια για τις μέρες των εκλογών. Άλλωστε, όσοι έχουν αντοχές και μείνουν ξύπνιοι για πλήρη εικόνα ως τα ξημερώματα, με αυτό θα συνοδεύσουν τον πολύ πρωινό τους καφέ.


Ρετρό #99 – Το ημερολόγιο – dimart\nΡετρό #99 – Το ημερολόγιο\n4 Νοεμβρίου 2014 dimartblog Vintage Σχολιάστε\nΓκέτισμπεργκ, Πενσιλβάνια, 1913: Βετεράνος της μάχης του Γκέτισμπεργκ καταγράφει τις αναμνήσεις του, καθισμένος μπροστά στο πέτρινο τείχος, εκεί δηλαδή όπου εκδηλώθηκε η μεγάλη επίθεση των Νοτίων την τρίτη ημέρα της μάχης, στις 3 Ιουλίου του 1863. Περίπου 50.000 άνθρωποι έχασαν τη ζωή τους σε αυτή τη φονική μάχη, που αποτελεί κρίσιμη καμπή του αμερικανικού Εμφυλίου. Η απόκρουση της επίθεσης του στρατού της Συνομοσπονδίας από τον στρατό της Ένωσης σήμανε και την ανακοπή της προέλασης των Νοτίων προς τον Βορρά.\nΗ φωτογραφία τραβήχτηκε το 1913, κατά τη διάρκεια των εκδηλώσεων για την πεντηκοστή επέτειο της μάχης. Απόκειται στη συλλογή της Βιβλιοθήκης του Κογκρέσου και προέρχεται από τους Harris & Ewing. O George W. Harris και η Martha Ewing ίδρυσαν το φωτογραφικό τους πρακτορείο στη Ουάσινγκτον το 1905, κατόπιν προτροπής του ίδιου του προέδρου Θίοντορ Ρούζβελτ. Μέχρι τότε, οι εφημερίδες της πρωτεύουσας της χώρας είχαν τεράστιες δυσκολίες στο να προμηθεύονται εγκαίρως φωτογραφίες. Το 1955, το πρακτορείο Harris & Ewing δώρισε στη Βιβλιοθήκη του Κογκρέσου ένα τεράστιο αρχείο με 700.000 αρνητικά (γυαλί και φιλμ), το οποίο αποτελεί χωριστή συλλογή.\nGeorge W. HarrisΑμερικανικός ΕμφύλιοςΓιώργος ΤσακνιάςΓκέτισμπεργκΘίοντορ ΡούζβελτMartha Ewing\nPrevious Post: «Με φοβίζουν οι άνθρωποι που παίρνουν πολύ σοβαρά τον εαυτό τους»\nNext Post: 4 Νοεμβρίου 1993: Μια απρόσμενη κηδεία


τ. 27/ Κάποτε ήμαστε όλοι συμμαθητές! - Η ΠΑΤΗΣΙΩΝ ΖΕΙ\n Δεν καταναλώνει γλουτένη, λακτόζη και άσπρη ζάχαρη, τα οποία αντικαθιστά με στέβια, σόγια, αλάτι Ιμαλαΐων, κινόα και άλλες τροφές που δεν προφέρονται εύκολα. Διατηρεί το ποσοστό του σωματικού λίπους κάτω του 2%, και στηρίζει τις δυνάμεις του στη κατανάλωση ειδικού, βιολογικού καφέ από τις όχθες κάποιας μικρής χώρας στη Λατινική Αμερική. Θα τον βρείτε στην πλατεία Αγίας Ειρήνης, ειδικά τις νυχτερινές ώρες, να απολαμβάνει άφθονα κοκτέιλ και να συζητάει για ό, τι πιο σύγχρονο της ψηφιακής εποχής. Γράφει λίστες με τα πιο μοδάτα μαγαζιά για διαδικτυακές εφημερίδες και μετά τσεκάρει στα κοινωνικά δίκτυα ότι τα επισκέφτηκε. Χρησιμοποιεί αποκλειστικά ποδήλατο, για λόγους υγείας και στάτους. Πρόσφατα ανακάλυψε το πικ νικ, και προμηθεύτηκε αμέσως το απαραίτητο καλάθι. Τώρα απαντάται στα πάρκα της Αθήνας ξαπλωμένος στο γρασίδι, να ανεβάζει φωτογραφίες από τις φυλλωσιές στο προφίλ του.\nFriedrich Hegel, 1770-1831, Γερμανός φιλόσοφος\nΚώστας Βουτσάς στο «Κορίτσια για φίλημα» (1965)


Αναρτήθηκε στις 4.7.09\n«Δεν μπορώ να το πιστέψω αυτό που συμβαίνει…» άρχισε να μονολογεί ο Γκρένιον, «Πριν δύο μέρες το μόνο που ενδιέφερε ήταν η δουλειά μου, η διατήρηση της ησυχίας μου και τώρα θα βρεθώ να παλεύω με δαίμονες σε άλλες διαστάσεις και σε κόσμους ακατανόητους, κόσμους που δεν πίστευα πως υπήρχαν!»\n«Η ζωή είναι γεμάτη εκπλήξεις φίλε μου και ποτέ δεν σε προειδοποιεί. Αυτή είναι η γοητεία της και η κατάρα της ταυτόχρονα.» του απάντησε το ξωτικό.\nΟ Γκρένιον αν και φανερά ταραγμένος καταλάβαινε τι εννοούσε ο Λαέκριον. Το ξεβόλεμά του από τη καθημερινότητα, που του προσέφερε τόση ασφάλεια, τον φόβιζε αλλά την ίδια στιγμή ένοιωθε κι έναν ενθουσιασμό να καταλαμβάνει αργά αλλά σταθερά το πίσω μέρος του μυαλού του, να πλημμυρίζει τα υπόγεια της ψυχής του. Πρωτίστως, βέβαια, ανησυχούσε για τη μητέρα του. Είχε διαβάσει για τα ανατριχιαστικά βασανιστήρια των επτά κολάσεων και δεν μπορούσε να αντέξει την ιδέα ότι τα περνούσε η μητέρα του.\nΒασανιστήρια που καταρρακώνουν συνειδήσεις και υπάρξεις ως τότε αγαθές και τις μεταμορφώνει σε φρικτά απόκοσμα διεφθαρμένα πλάσματα. Πίστευε ότι όλες αυτές οι ιστορίες ήταν ένας τρόπος για σπέρνουν οι κληρικοί τον φόβο στους απλούς ανθρώπους. Και τώρα ένα ξωτικό, που ανήκει στον κόσμο τον θρύλων, του λέει πως όλα αυτά είναι αλήθεια. Βέβαια αυτό δεν αθωώνει τις προθέσεις των ιερέων που το μόνο που τους ενδιαφέρει είναι η δύναμη και ο πλουτισμός. Ο Γκρένιον ήταν σίγουρος πως ούτε οι ίδιοι πίστευαν πια σε αυτά που κήρυτταν αλλά χρησιμοποιούσαν τα συγγράμματα των προφητών και λοιπόν «μεσαζόντων» των θεών ως εργαλείο παραπλάνησης του πλήθους.\n«Γιατί δεν πας εσύ που είσαι και τόσο δυνατός;» ρώτησε ξαφνικά ο Γκρένιον το ξωτικό, «σίγουρα έχεις περισσότερες πιθανότητες να πετύχεις από εμένα».\n«Δεν μπορώ να περάσω τη Πύλη, κανένα ον που έζησε στην ιερή Λευκή Πόλη των Θεών δεν μπορεί να περάσει στο κόσμο των δαιμόνων. Είναι μια συμφωνία, ανάμεσα στο Φως και στο Σκότος, που έγινε όταν γεννήθηκε αυτός ο κόσμος. Ξέρω, δεν είναι εύκολο αυτό που σου ζητάω φίλε μου αλλά αυτή τη στιγμή, μόνο εσύ μπορείς να το καταφέρεις. Ακόμη και η Τελευταία Ανάσα, το πανάρχαιο σπαθί των ηρώων συμφωνεί μαζί μου. Για να δεχτεί να γίνει το όπλο σου θα πρέπει να είδε κάτι ξεχωριστό σε εσένα.»\n«Ώστε έτσι ονομάζεται αυτό το περίεργο ξίφος…» είπε ο Γκρένιον και το σήκωσε ψηλά κρατώντας το δυνατά. «Και μπορεί να ξεχωρίσει ποιος είναι ο κάτοχος του. Πρέπει να είναι σφυρηλατημένο…»\n«Στα ορυχεία της Λευκής Πόλης. Ακριβώς Γκρένιον. Γνωρίζεις την ιστορία των αρχαίων σπαθιών;» τον διέκοψε το ξωτικό.\n«Φυσικά και την γνωρίζω, απλώς πίστευα πως ήταν ακόμη ένα παραμύθι για τα παιδιά.» απάντησε ο Γκρένιον. «Λοιπόν που είναι αυτή η πύλη; Που θα τη βρω;»\n«Δεν χρειάζεται να ψάξεις νεαρέ μου.» Απάντησε με βαθιά μελαγχολική φωνή ο Έλμκειν που ως τότε παρατηρούσε με στωικότητα και θλίψη τον σιδερά από την Αρλάικ. Ευχόταν να μπορούσε να περάσει και ο ίδιος τη Πύλη για να τον βοηθήσει. Άλλωστε είχε πολεμήσει τον δαίμονα σε μια μάχη χωρίς τελικό νικητή αλλά με πολλούς ηττημένους. Πολλοί από το είδος του είχαν αφανιστεί εκείνη τη μέρα από τη σατανική στρατιά του. Ήταν, όμως, κι αυτός ένα πλάσμα του Φωτός και του είχε αφαιρεθεί η δυνατότητα να μπει στον σκοτεινό κόσμο του προαιώνιου εχθρού του.\n«Η πύλη βρίσκεται ακριβώς από πίσω σου.» συνέχισε ο δράκος.\nΟ Γκρένιον γύρισε το κεφάλι του αλλά δεν έβλεπε τίποτα. Μόνο τον πέτρινο τοίχο της σπηλιάς. Ξαφνικά ο Δράκος σηκώθηκε όρθιος, έκανε ένα βήμα πίσω κι άρχισε να μιλάει δυνατά σε μια γλώσσα ακατανόητη για τους ανθρώπους που βρισκόταν εκεί. Μόλις τελείωσε το ξόρκι, τα βράχια πίσω απόν Γκρένιον άρχισαν να φωτίζονται. Διαμάντια άρχισαν να εμφανίζονται σαν να ήταν καλυμμένα με σκόνη ως τότε. Σιγά σιγά το περίγραμμα της πύλης έπαιρνε μορφή ενώ ένα αχνό γαλάζιο φως άρχισε να γεννιέται στο κέντρο της, καλύπτοντας αργά αλλά σταθερά όλο το εμβαδόν της. Τα διαμάντια, που τη σχημάτιζαν μέσα στους βράχους, έλαμπαν τώρα πανέμορφα, σαν μικρά ολόγιομα φεγγάρια μια καλοκαιρινής ξάστερης νύχτας.\n«Είσαι σίγουρος ότι θέλεις να το κάνεις αυτό γιε μου;» ρώτησε με αγωνία ο πατέρας του νεαρού σιδερά.\n«Πρέπει!» απάντησε εκείνος και χωρίς δισταγμό, κραδαίνοντας το σπαθί του κινήθηκε προς την είσοδο του εφιαλτικού βασιλείου.\nΣτάθηκε μπροστά στη πύλη. Οι καρδιά του χτυπούσε σαν τρελή. Με μια γρήγορη κίνηση πέρασε μέσα της και βρέθηκε σε μια στενή πέτρινη γέφυρα. Από κάτω έχασκε η άβυσσος ενώ η ανυπόφορη ζέστη σε συνδυασμό με τις μυρωδιά καμένης σάρκας έκαναν την ατμόσφαιρα ανυπόφορη. Άρχισε να περπατά προς το τέλος της γέφυρας. Μια μεγάλη έρημος απλωνόταν μπροστά του ενώ ο ουρανός είχε ένα μαύρο πένθιμο χρώμα. Μήτε άστρα ή φεγγάρια έλαμπαν. Κακότεχνα μαρμάρινα αγάλματα στο άρρωστο κίτρινο χρώμα της άμμου υπενθύμιζαν συνεχώς που βρισκόσουν. Όλα είχαν τη μορφή δαιμονικών πλασμάτων και ακρωτηριασμένων όντων τα οποία είχαν περάσει από βασανιστήρια που ο Γκρένιον ούτε καν ήθελε να σκεφτεί… Ανάμεσα στους αμμόλοφους υπήρχαν διάσπαρτες μικρές αιμάτινες λίμνες όπου κόκκαλα επέπλεαν ενώ συχνά από μέσα τους αναδύονταν ανθρώπινα σώματα που κραύγαζαν και εκλιπαρούσαν για οίκτο.\nΟ Γκρένιον περπατούσε ανάμεσα σε όλα αυτά χωρίς να ξέρει τα πρέπει να κάνει. Ξαφνικά άκουσε φτερουγίσματα στον σκοτεινό ουρανό. Μικρά διαβολικά φτερωτά πλάσματα εμφανίστηκαν και προσγειώθηκαν σχηματίζοντας ένα κύκλο γύρω του. Ένας νέος μικρός ομόκεντρος κύκλος φωτίστηκε με ένα κόκκινο μοχθηρό φως. Στο κέντρο του άρχισε να σχηματίζεται η ζοφερή μορφή του αρχιδαίμονα. Το τερατόμορφο πλάσμα άρχισε να γελά βγάζοντας αποκρουστικούς ήχους. Τα μεγάλα κόκκινα μάτια του έπεσαν στον νεαρό άνδρα που είχε το θράσος να εισβάλει στη περιοχή του. Άνοιξε τα μαύρα του φτερά δημιουργώντας ακόμη μεγαλύτερο δέος στον Γκρένιον. Ήδη το τεράστιο μυώδες γκρίζο κορμί του, γεμάτο με φολίδες (όπως αυτές που έχουν τα φίδια) και το πιθηκόμορφο κερασφόρο κεφάλι του ήταν αρκετά για σπείρει την αμφιβολία σχετικά με την επιτυχία της αποστολής του, στο ταραγμένο μυαλό του Γκρένιον.\n«Αυτό που ψάχνεις δεν μπορείς να το βρεις» γρύλισε ο Φαρέκ.


Χημική Δίαιτα – Τί είναι; Δουλεύει; - Αντρέας Χρίστου | Διαιτολόγος στη Λευκωσία\nΗ χημική δίαιτα υπόσχεται γρήγορα αποτελέσματα στην απώλεια βάρους. Τί ακριβώς είναι όμως η χημική δίαιτα; Τί περιλαμβάνει; Είναι ασφαλής;\nΑυτά όλα θα τα δούμε σε αυτό το άρθρο.\nΤί είναι η Χημική Δίαιτα;\nΌπως με διάφορες άλλες «δίαιτες με τίτλους», η χημική δίαιτα δεν είναι ένα συγκεκριμένο πρότυπο διατροφής αλλά περισσότερο μια ταυτότητα που δίνεται σε δίαιτες οι οποίες:\nΕστιάζονται στη βραχυπρόθεσμη και γρήγορη απώλεια βάρους.\nΠεριέχουν συνδυασμούς τροφίμων οι οποίοι (υποτιθέμενα) είτε προκαλούν μεγαλύτερη καύση λίπους είτε αυξάνουν τον μεταβολισμό.\nΗ χημική δίαιτα ταυτίζεται κυρίως με την κετογονική δίαιτα – μια δίαιτα στην οποία περιορίζονται σε πολύ μεγάλο βαθμό οι υδατάνθρακες και δίνεται έμφαση στα λίπη και τις πρωτεΐνες.\nΤι περιλαμβάνει η Χημική Δίαιτα;\nΕφόσον η χημική δίαιτα χρησιμοποιείται πολλές φορές ως εναλλακτική ονομασία για την κετογονική δίαιτα, οι περισσότερες τις εκδοχές ακολουθούν την τυπική δομή της κετογονικής δίαιτας.\nΕίναι σημαντικό να θυμόμαστε πως η χημική δίαιτα (όπως πολλές άλλες δίαιτες με όνομα) δεν είναι εξατομικευμένες και άρα προσφέρουν μόνο κατευθυντήριες οδηγίες και όχι συγκεκριμένες ποσότητες.\nΑν μια δίαιτα η οποία βρήκατε στο διαδίκτυο σας προσφέρει ποσότητες, αγνοήστε την.\nΟι ποσότητες διαφέρουν πάντα αναλόγως με τις ανάγκες του κάθε ατόμου.\nΚρέατα και πουλερικά (βοδινό, χοιρινό, κοτόπουλο κ.λπ.)\nΜαγιονέζα και γενικά σάλτσες υψηλές σε λίπος και χαμηλές σε υδατάνθρακες\nΓαλακτοκομικά όπως τυρί και χαλλούμι\nΤρόφιμα ως προς αποφυγή:\nΦρούτα (επιτρεπόμενα σε περιορισμένη ποσότητα)\nΓάλα και γιαούρτι (σε περιορισμένη ποσότητα)\nΔημητριακά όπως ρύζι, μακαρόνια, ψωμί\nΑμυλούχα λαχανικά (πατάτες, γλυκοπατάτες, καλαμπόκι κ.λπ.)\nΖάχαρη και άμυλο γενικώς\nΗ χημική δίαιτα ακολουθεί αυτό που ονομάζω μια «ασπρόμαυρη ιδεολογία διατροφής». Χωρίζει δηλαδή τα τρόφιμα σε επιτρεπόμενα (άσπρα) και απαγορευμένα (μαύρα).\nΈχω αναφέρει πολλές φορές είτε είναι σε άρθρα, είτε σε βιντεάκια, είτε σε πελάτες μου γιατί αυτή η ιδεολογία δεν είναι σωστή και οδηγεί σε παραπληροφορήσεις, ασήμαντους και αχρείαστους περιορισμούς και γενικά προβλήματα στο να ακολουθεί κάποιος μια υγιεινή διατροφή και να χάνει βάρος\nΌπως και η κετογονική δίαιτα, έτσι και η χημική δίαιτα θεωρούνται πολύ αποτελεσματικές για ταχεία βραχυπρόθεσμη απώλεια βάρους.\nΤο αποτέλεσμα αυτό δεν εμφανίζεται επειδή η χημική δίαιτα παρέχει έναν «ειδικό» ή «ξεχωριστό» συνδυασμό τροφίμων ή επειδή η συγκεκριμένη δίαιτα είναι το «μυστικό» για την απώλεια βάρους.\nΤο αποτέλεσμα εμφανίζεται λόγω του μεγάλου περιορισμού θερμίδων.\nΗ απώλεια βάρους είναι, εν τέλει, μια εξίσωση θερμίδων. Όταν ένας άνθρωπος καταναλώνει λιγότερες θερμίδες από αυτές που σπαταλά κάθε ημέρα, θα χάσει βάρος. Όταν καταναλώνει περισσότερες, θα βάλει βάρος.\nΗ χημική δίαιτα δεν προωθεί κατ’ ανάγκη το μέτρημα θερμίδων. Ωστόσο, το να περιορίζει κάποιος τους υδατάνθρακες του σε τόσο μεγάλο βαθμό προκαλεί έναν ακούσιο περιορισμό ενέργειας (θερμίδων) χωρίς να το προσπαθεί καν.\nΟπότε, όταν αυτό το συστατικό περιορίζεται, οι θερμίδες που καταναλώνει κάποιος σε μια ημέρα μειώνονται δραστικά.\nΕπιπρόσθετα, η χημική δίαιτα προωθεί γεύματα τα οποία είναι υψηλά σε πρωτεΐνη, λαχανικά και λιπαρά. Τέτοια γεύματα είναι συνήθως πολύ χορταστικά με λιγότερες θερμίδες (αν τα λιπαρά δεν είναι υπερβολικά) και άρα προωθούν περαιτέρω την χαμηλότερη πρόσληψη ενέργειας.\nΠροβλήματα στη μακροχρόνια απώλεια βάρους και διατήρηση\nΑν και η χημική δίαιτα μπορεί να είναι αποτελεσματική στη γρήγορη, βραχυπρόθεσμη απώλεια βάρους, το ίδιο δεν μπορεί να πει κάποιος για τη μακροχρόνια απώλεια και τη διατήρηση της απώλειας.\nΈνας λόγος για τον οποίο οι «ασπρόμαυρες» δίαιτες δεν είναι καλές είναι επειδή δεν μπορούν να διατηρηθούν μακροχρόνια ή να ενσωματωθούν ως τρόπος ζωής για τους πλείστους ανθρώπους.\nΜπορεί να χάνεις γρήγορα βάρος με το να περιορίσεις σε μεγάλο βαθμό ένα συστατικό της τροφής, ωστόσο δημιουργείς μια κατάσταση η οποία είναι ζόρικη, δυσάρεστη και η οποία δεν μπορεί να διατηρηθεί για μεγάλο χρονικό διάστημα.\nΠροσωπικά πάντα ήμουν κατά της νοοτροπίας του «χάσε βάρος τώρα και βλέπεις μετά».\nΜια καλή διατροφή δεν πρέπει μόνο να σε οδηγεί στον στόχο σου (π.χ. την απώλεια βάρους) αλλά να είναι ευχάριστη, να σε ικανοποιεί και να κτίζει τις βάσεις για μόνιμες συνήθειες στην πορεία.\nΜε πιο απλά λόγια, αν δεν μπορείς να διατηρήσεις μια παρόμοια διατροφή με αυτή που ακολουθάς τώρα μακροχρόνια, τότε δεν θα έπρεπε να την ακολουθείς.\nΕίναι η Χημική Δίαιτα ασφαλής;\nΗ χημική δίαιτα μπορεί να είναι γενικά ασφαλής αρκεί να γίνει σωστά και προσεγμένα, με συγκεκριμένους στόχους και με σωστό πλάνο.\nΩστόσο, μπορεί να παρουσιάσει και ορισμένους κινδύνους.\nΌπως με όλες τις δίαιτες οι οποίες περιορίζουν σε μεγάλο βαθμό ορισμένες ομάδες τροφίμων, έτσι και η χημική δίαιτα μπορεί να προκαλέσει απώλειες σε συγκεκριμένα θρεπτικά συστατικά.\nΣυγκεκριμένα, ο αυστηρός περιορισμός υδατανθράκων στη διατροφή μπορεί να προκαλέσει ελλείψεις σε βιταμίνες συμπλέγματος Β καθώς και φυτικές ίνες.\nΑν και επιτρέπονται τα λαχανικά στη χημική δίαιτα, η πραγματικότητα είναι πως οι πλείστοι άνθρωποι λαμβάνουν την μεγαλύτερη ποσότητα φυτικών ινών στη διατροφή τους από δημητριακά ολικής άλεσης όπως μαύρο ψωμί, μαύρα μακαρόνια κ.λπ καθώς και όσπρια.\nΗ αποκοπή των συγκεκριμένων τροφίμων συνήθως προκαλεί μείωση των φυτικών ινών που καταναλώνουμε κάθε ημέρα – ακόμα και αν αυξηθεί η κατανάλωση λαχανικών.\nΟρισμένες βιταμίνες συμπλέγματος Β όπως Νιασίνη (Β3) καθώς και ορισμένα ιχνοστοιχεία όπως το μαγνήσιο, βρίσκονται επίσης σε μεγαλύτερες ποσότητες στα όσπρια και στα δημητριακά ολικής άλεσης.\nΟπότε το να τα βγάλουμε από τη διατροφή μας μπορεί να προκαλέσει μείωση στην ποσότητα που λαμβάνουμε.\nΠιθανή αύξηση της χοληστερόλης.\nΗ χημική δίαιτα είναι κατά κανόνα υψηλή σε λιπαρά, εφόσον αντικαθιστούν τους υδατάνθρακες σε μεγάλο βαθμό.\nΑν τα λιπαρά που προστεθούν είναι υγιεινά, φυτικά λιπαρά, τότε μπορεί να υπάρξει και βελτίωση σε τιμές χοληστερόλης και λιπορπωτεϊνών (HDL και LDL).\nΩστόσο συνήθως, με την αύξηση λίπους στη διατροφή, αυξάνονται και τα κορεσμένα λιπαρά. Δηλαδή τα λιπαρά κρέατα και γαλακτοκομικά.\nΌταν αυξάνουμε τα κορεσμένα λιπαρά στη διατροφή μας σε συνδυασμό με την πιθανή μείωση φυτικών ινών, μπορεί εύκολα να αυξηθεί η ολική μας χοληστερόλη καθώς και η «κακή χοληστερόλη» (LDL).\nΊσως ο πιο μεγάλος «κίνδυνος» στη χημική δίαιτα, ο οποίος ισχύει και σε οποιανδήποτε άλλη μη-εξατομικευμένη διατροφή, είναι ο λανθασμένος τρόπος σκέψης που επικρατεί τα άτομα τα οποία τις ακολουθούν.\nΤα άτομα αυτά εστιάζονται σε προσωρινές λύσεις οι οποίες όμως δεν κάνουν κάτι για να προσφέρουν μόνιμα αποτελέσματα.\nΌταν κάποιος ζορίζεται με το βάρος του, τότε το πρόβλημα βρίσκεται στις συνήθειες του και στον τρόπο ζωής του. Μια δίαιτα μπορεί να προκαλέσει μια προσωρινή απώλεια βάρους, αλλά χωρίς να κτιστούν οι σωστές συνήθειες, η απώλεια δεν θα είναι μόνιμη.\nΟι άνθρωποι γενικά πρέπει να εστιάζονται στο να κτίσουν μια μόνιμη, υγιεινή διατροφή έναντι στο να ακολουθούν προσωρινές δίαιτες.\nΠιθανά οφέλη της Χημικής Δίαιτας\nΑπώλεια βάρους: Λόγω της σύστασης της, η χημική δίαιτα είναι ιδιαίτερα καλή στο να προκαλεί μείωση στις θερμίδες που καταναλώνουμε κάθε ημέρα και άρα κατ’ επέκταση να βοηθά στην απώλεια βάρους.\nΈλεγχος ζαχάρου στους διαβητικούς: Αν και δεν είναι απαραίτητο, η αποκοπή των υδατανθράκων μπορεί να βοηθήσει τον καλύτερο έλεγχο του ζαχάρου σε διαβητικά και προδιαβητικά άτομα.\nΒελτίωση επιληψίας σε παιδιά: Οι δίαιτες οι οποίες περιορίζουν τους υδατάνθρακες βρέθηκαν να μπορούν να μειώσουν τον κίνδυνο για επιληπτικά επεισόδια σε παιδιά.\nΗ χημική δίαιτα είναι συνήθως αποτελεσματική για βραχυπρόθεσμη απώλεια βάρους. Ωστόσο, η περιοριστική της φύση την καθιστά σαν φτωχή επιλογή για μακροχρόνια πρόοδο και συντήρηση για τα περισσότερα άτομα.\nΑν και γενικά ασφαλής, ιδιαίτερα όταν γίνει υπό επιτήρηση από κάποιον ειδικό, η χημική δίαιτα μπορεί να έχει ορισμένα αρνητικά όπως ελλείψεις ορισμένων θρεπτικών συστατικών και αρνητική επίδραση στα επίπεδα χοληστερόλης.\nΜπορεί να παρουσιάζει επίσης κάποια θετικά προσόντα, όπως τον καλύτερο έλεγχο της ζάχαρης. Ωστόσο αυτό που πρέπει να έχουμε στο μυαλό μας είναι πως η χημική δίαιτα είναι πολύ περιοριστική και άρα δεν μπορεί να διατηρηθεί μακροχρόνια.\nΗ νοοτροπία των «διαίτων» είναι γενικά μια νοοτροπία η οποία δεν επωφελή τον χρήστη μακροχρόνια. Μεγαλύτερη σημασία πρέπει να δίνει κάποιος στο να κτίσει μια υγιεινή διατροφή εφ’ όρου ζωής, σωστές συνήθειες και δεξιότητες διατροφής αν θέλει να δει μόνιμα αποτελέσματα.\nTags: απώλεια βάρους, δίαιτες, χημική δίαιτα


Jurys Inn Newcastle Quayside, Gateshead, ENG, Ηνωμένο Βασίλειο - Σύγκριση προσφορών\nSouth Shore Road, Gateshead, Ηνωμένο Βασίλειο\nΕξαιρετικόΒάσει 5.684 κριτικών\nΟι καλύτερες προσφορές για το Jurys Inn Newcastle Quayside\nΠληροφορίες για το Jurys Inn Newcastle Quayside\nΜε σύγχρονη διακόσμηση, το Jurys Inn Newcastle Quayside βρίσκεται σε μια δημοφιλή περιοχή της πόλης Gateshead. Βρίσκεται σε απόσταση λίγων λεπτών με τα πόδια από τα The Sage Gateshead και Gateshead Mi...\nΠού βρίσκεται το Jurys Inn Newcastle Quayside\nNewcastle upon Tyne Newcastle, Tandw1,4 χλμ.\nNewcastle upon Tyne Newcastle Central (Metro)1,4 χλμ.\nNewcastle upon Tyne St James (Newcstle)1,8 χλμ.\nNewcastle Upon Tyne Bus1,8 χλμ.\nNewcastle upon Tyne Metrocentre, Tandw4,6 χλμ.\nΠόσο κοντά βρίσκεται το Jurys Inn Newcastle Quayside στο πλησιέστερο αεροδρόμιο, Newcastle upon Tyne;\nΤο Jurys Inn Newcastle Quayside απέχει 9,8 χλμ. από το πλησιέστερο αεροδρόμιο, Newcastle upon Tyne. Η διαδρομή από το αεροδρόμιο για το ξενοδοχείο διαρκεί συνήθως 12min με κανονικές συνθήκες κίνησης. Είναι σημαντικό να λάβετε υπόψη τις ώρες αιχμής, ειδικά στις μεγάλες μητροπόλεις.\nNewcastle upon Tyne - Ποιος είναι ο καλύτερος τρόπος μετακίνησης στο Jurys Inn Newcastle Quayside;\nΠοιος είναι ο τηλεφωνικός αριθμός του Jurys Inn Newcastle Quayside;\nΓια ερωτήσεις που αφορούν το ξενοδοχείο ή τη διαμονή σας, καλέστε στο +44 191 401 6800.\nΥπάρχει Wi-Fi στο Jurys Inn Newcastle Quayside;\nΝαι, το Jurys Inn Newcastle Quayside διαθέτει Wi-Fi για τους επισκέπτες του.\nΞενοδοχεία παρόμοια με το Jurys Inn Newcastle Quayside\nΞενοδοχεία κοντά στο Jurys Inn Newcastle Quayside\nΤο Ramada Encore Newcastle-Gateshead αποτελεί μια σύγχρονη αφετηρία για την πόλη Gateshead και βρίσκεται κοντά στα βασικά αξιοθέατα της περιοχής. Μοντέρνο ξενοδοχείο συσκευές πλυσίματος ρούχων, χρηματοκιβώτιο και 24ωρη υπηρεσία δωματίου.


Γ. Βοζίκης: Οι στοχευμένες ενέργειες του Β. Ζορμπά επέφεραν τα θετικά αποτελέσματα για τους 24 εργαζομένους των ΠΑΙΣΔΑΠ - Ενυπόγραφα\nΕΝΥΠΟΓΡΑΦΑ, Τετάρτη 9 Σεπτεμβρίου 2020 - 17:45 0 3 min read\nΤο μέλος του Διοικητικού Συμβουλίου των Παιδικών Σταθμών Δήμου Αγίας Παρασκευής (ΠΑΙΣΔΑΠ), Γιώργος Βοζίκης, παίρνει θέση στο «φλέγον» ζήτημα των προηγούμενων ημερών αναφορικά με τις 24 απολύσεις εργαζομένων του Νομικού Προσώπου, το οποίο είχε προκαλέσει τις αντιδράσεις του πολιτικού κόσμου στην Αγία Παρασκευή και όχι μόνο.\nΕιδικότερα, ο κ. Βοζίκης αναφέρει στην ανακοίνωσή του:\nΤις τελευταίες ημέρες πολύς θόρυβος δημιουργήθηκε για την ανανέωση ή μη (και όχι απόλυση) των συμβάσεων 24 συμβασιούχων των ΠΑΙΣΔΑΠ. Ανακοινώσεις, κινητοποιήσεις κ.λπ., έστρεψαν την προσοχή στο «δάκτυλο που έδειχνε» και όχι στο ποιοι ήταν αυτοί που έδειχναν και στις δικές τους, επιμέρους, ευθύνες και σκοπούς. Ας δούμε το τι ακριβώς συνέβη.\nΤο τι συνέβη με τους 24 συμβασιούχους των ΠΑΙΣΔΑΠ, είναι λίγο-πολύ γνωστό, αν και διαστρεβλώθηκε από λαϊκίστικες κραυγές. Δεν σημαίνει όμως ότι όποιος κραυγάζει ή δημιουργεί πολύ θόρυβο έχει και δίκιο. Πολλές φορές το κάνει για να καλύψει τις δικιές του ευθύνες, είναι η τέχνη της αυτοαθώωσης.\n«Αρχιτεχνίτης» της τέχνης αυτής, ο τ. δήμαρχος Γιάννης Σταθόπουλος. Ενώ επί πέντε χρόνια δεν έβαλε μια πέτρα πάνω στην άλλη, δεν ξεκίνησε καν ένα καινούριο παιδικό σταθμό (ούτε καν νοίκιασε), για να φιλοξενούνται περισσότερα παιδιά άρα να μην κινδυνεύουν θέσεις εργασίας στους ΠΑΙΣΔΑΠ, εκ του ασφαλούς πια, έπαιξε και πάλι τον ρόλο του «εργατοπατέρα». Είχε μάλιστα έτοιμο τον χώρο, τη μελέτη και το αίτημα για χρηματοδότηση από την προηγούμενη διοίκηση για έναν ιδιόκτητο σταθμό, τον «πάγωσε» όμως πέντε ολόκληρα χρόνια. Εκ προμελέτης αυτοαθώωση.\nΟι 24 συμβασιούχοι, γνωρίζουν ότι οι συμβάσεις τους λήγουν κάθε χρόνο και μπορεί είτε να ανανεωθούν είτε όχι, ανάλογα με τον αριθμό των παιδιών που φιλοξενούνται στους παιδικούς σταθμούς. Γνώριζαν ότι λόγω των νέας καταστάσεως τα παιδιά φέτος θα ήταν λιγότερα από τις προηγούμενες χρονιές, αυτό είναι γνωστό ότι θα συμβεί από το 2018. Ποιες ενέργειες-πιέσεις έκαναν (δημόσια τουλάχιστον) από το 2018 προς την προηγούμενη διοίκηση, για να εξασφαλίσει τις θέσεις τους; Δεν θυμάμαι καμιά. Αυτοαθώωση και εδώ, αν και με το ελαφρυντικό του κινδύνου απώλειας της εργασίας τους.\nΟι παρατάξεις των κ.κ. Οικονόμου, Μυλωνάκη και Μουστόγιαννη, το μόνο που έκαναν ήταν να διαγωνίζονται σε λαϊκισμό. Αυτοί δεν προσπάθησαν να αυτοαθωωθούν, αν όμως η στάση τους δεν είναι η επιτομή των πελατειακών σχέσεων, τότε τι είναι; Η μόνη παράταξη που, τολμώ να πω, δεν λαΐκισε (τουλάχιστον με την πρώτη της ανακοίνωση) ήταν η Λαϊκή Συσπείρωση.\nΣε κάθε περίπτωση, η υπόθεση είχε αίσιο τέλος. Οι στοχευμένες ενέργειες του δημάρχου, που είχαν ξεκινήσει αρκετό καιρό πριν, έφεραν καλό αποτέλεσμα για όλους έστω και με κάποια μικρή καθυστέρηση. Το θέμα είναι ότι δεν το επικοινωνήσαμε, προτιμάμε τις πράξεις από τα λόγια. Αυτή είναι η δική μας «ενοχή».\nΘα αναφερθώ, με την ευκαιρία, και σε ένα ακόμη ζήτημα, λαμβάνοντας αφορμή από μια ανακοίνωση της Ένωσης Γονέων για την προσχολική αγωγή. Το θέμα ήταν γνωστό από τις αρχές του 2018, όταν ψηφίστηκε ο «νόμος Γαβρόγλου». Ο εκλεκτός του ΣΥΡΙΖΑ, τότε δήμαρχος Γιάννης Σταθόπουλος, το γνώριζε. Παρόλα αυτά, δεν έκανε απολύτως τίποτε για να κατασκευαστεί έστω και μια αίθουσα, στα δύο επόμενα χρόνια. Το γνώριζε όμως και η Ένωση Γονέων. Με ποιο τρόπο πίεσε την τότε διοίκηση για να «κουνηθεί» έστω και λίγο; Και γιατί απουσιάζουν από την ανακοίνωσή της οι ευθύνες του τ. δημάρχου; Θεωρώ ότι η ανακοίνωσή της, με την οποία επιτίθεται στην σημερινή διοίκηση, είναι άδικη. Υποθετικά, αν η σημερινή διοίκηση κατάφερε σε λιγότερο από ένα χρόνο να κατασκευάσει εννέα αίθουσες (πραγματικός άθλος, για όσους γνωρίζουν τις διαδικασίες) η προηγούμενη (στα δυο χρόνια που είχε περιθώριο) θα μπορούσε να έχει κατασκευάσει 18. Με την άδικη ανακοίνωσή της νομίζω ότι η Ένωση Γονέων προσπαθεί, αλλά δεν τα καταφέρνει, να αυτοαθωωθεί.\nTags #Απολύσεις στους ΠΑΙΣΔΑΠ #Γιώργος Βοζίκης #Δήμος Αγίας Παρασκευής #ΠΑΙΣΔΑΠ


Από Μάιο και εάν το επίδομα των 800 ευρώ σε δικηγόρους, γιατρούς, μηχανικούς - Εργολαβικοί Εργαζόμενοι\nΑπό Μάιο και εάν το επίδομα των 800 ευρώ σε δικηγόρους, γιατρούς, μηχανικούς\nΚαλό… καλοκαίρι για το δώρο Πάσχα στις πληγείσες επιχειρήσεις που είναι στην ΚΑΔ καθώς ο Γ. Βρούτσης είπε ότι μπορεί να καταβληθεί ως τις 30 Ιουνίου – 800 ευρώ στους έξι επιστημονικούς κλάδους μόνο εφόσον συνεχιστεί η κρίση το Μάιο\nΕφόσον η κρίση συνεχιστεί τότε οι έξι επιστημονικοί κλάδοι θα λάβουν το Μάιο το επίδομα των 800 ευρώ που δικαιούνται οι υπόλοιποι ελεύθεροι επαγγελματίες, σύμφωνα με τον Γιάννη Βρούτση.\nΟ υπουργός Εργασίας επανέλαβε ότι γιατροί, δικηγόροι, μηχανικοί, μηχανικοί, οικονομολόγοι, λογιστές, εκπαιδευτικοί, ερευνητές θα λάβουν για τον Απρίλιο 600 ευρώ με τη μορφή voucher μέσω προγράμματος τηλεκατάρτισης. Η πρώτη δόση των 400 ευρώ μετά τις 15 Απριλίου, ενώ τα υπόλοιπα 100 ευρώ μέχρι τέλους Απριλίου.\n«Στην περίπτωση που η κρίση συνεχιστεί τότε από το μήνα Μάιο οι ειδικές κατηγορίες των έξι επιστημονικών κλάδων θα ενταχθούν στο προστατευτικό καθεστώς που έχουν υπαχθεί οι μισθωτοί και οι ελεύθεροι επαγγελματίες. Θα λάβουν την αποζημίωση του ειδικού σκοπού ύψους 800 ευρώ» δήλωσε ο Γ. Βρούτσης.\nΠαράλληλα ο υπουργός Εργασίας έδωσε περιθώριο έως τις 30 Ιουνίου για την καταβολή του δώρου Πάσχα σε επιχειρήσεις που πλήττονται και σε όσες έχουν αναστείλει τη λειτουργία με κυβερνητική εντολή. Σημείωσε πως οι επιχειρήσεις αυτές μπορούν να καταβάλουν μειωμένο δώρο Πάσχα, ανάλογα με το ποσοστό που αντιστοιχεί στα δεδουλευμένα.\nΩστόσο, το υπόλοιπο ποσό, όπως τόνισαν ο Γ. Βρούτσης και ο Χρ.Σταϊκούρας, θα καταβληθεί από τον κρατικό προϋπολογισμό. Έτσι, θα καταβληθεί στο ακέραιο, ανέφεραν.\nΣε ό,τι αφορά τις επιχειρήσεις που συνεχίζουν κανονικά τη λειτουργία τους και δεν περιλαμβάνονται στους πληττόμενους ΚΑΔ καλούνται να καταβάλουν στην ώρα του το δώρο Πάσχα στους εργαζόμενους.\nPrevious Διευκρινήσεις για τα 800 ευρώ, την αναστολή συμβάσεων εργασίας, ΕΡΓΑΝΗ, τηλεργασία\nΣε αναστολή εργασίας άνευ αποδοχών οι εκπαιδευτικοί χωρίς εμβολιασμό\nΆμεσα μέτρα προστασίας απ’ τον καύσωνα


Whatever makes us happy on a Sunday morning: When pop meets rock - Mix Grill: Μουσική, Συναυλίες, Θέατρο, Cinema (greek) 36928\nWhatever makes us happy on a Sunday morning: When pop meets rock\nΚυριακή, 13 Σεπτεμβρίου 2015 08:00\nΚάποιες από τις «σκληρές» στιγμές ενός «μαλακού» ποπά!\nΟ πιο σκληρός ήχος που μπορεί να ακούσει ένας ορκισμένος ποπάς είναι αυτός. Ένας ποπάς από αυτούς που στην εφηβεία του δεν «έπεσε» στο heavy metal, που και λίγο μόνος ένοιωσε εκείνην την περίοδο, που και λίγο γραφικός φαινόταν όταν άκουγε Depeche Mode και Pet Shop Boys σε μια επαρχιακή πόλη. Που δεν το μετάνιωσε και ποτέ φυσικά.\nΕυτυχώς βέβαια, καθώς περνούσαν τα χρόνια, το grunge μάς έφερε πιο κοντά, καθώς και συγκροτήματα όπως οι Rage Against The Machine ή οι Beastie Boys του Sabotage. Η μεγαλύτερη δικαίωση όμως ήταν το “headbanging” όλων εκείνων που διαφωνούσαμε στο παρελθόν, στο “I Feel You”των Depeche Mode, σε γνωστό κλαμπ της πόλης (τραγούδι που μεταξύ μας, ήταν το λιγότερο αγαπημένο μου από αυτούς μέχρι τότε).\nΑξέχαστο θα μου μείνει επίσης, ένα καλοκαίρι, πριν από περίπου 5 χρόνια, όταν «ξέθαψα» όλες αυτές τις μουσικές από μέσα μου, και το βασικό soundtrack των διακοπών στην Ελαία (free camping) αποτέλεσε ο φάκελος που περιείχε 100 περίπου τραγούδια του σκληρού ήχου. Μεταξύ μας, αν αυτά δεν είναι ποπ τραγούδια, τότε ποια είναι; Αφού οι μελωδίες τους είναι άλλο πράγμα.\nΒέβαια λείπουν πολλά από τη λίστα, κάποιες μπαλάντες από Poison, Cinderella & Heart, ο Alice Cooper της Poison περιόδου κι οι Scorpions, οι Warrant κι οι Skid Row, που πέρασαν αλλά δεν ακούμπησαν, αλλά κι οι Joan Jett με τους Kiss ή οι Iron Maiden κ.ά.\nΔεν ανήκουν όλα αυτά τα τραγούδια και συγκροτήματα στην ίδια κατηγορία, ούτε είναι της ίδιας αξίας κι επιπέδου. Αποτελούν όμως κάποιες από τις «σκληρές» στιγμές ενός «μαλακού» ποπά!\n01. Smashing Pumpkins - Bullet With Butterfly Wings\n02. Alice in Chains - Would?\n03. The Cult - She Sells Sanctuary\n05. Living Colour - Cult of Personality\n06. Pearl Jam - Alive\n09. Guns ‘N’ Roses - Welcome To The Jungle\n11. Van Halen - Ain’t Talking About Love\n12. Def Leppard - Animal\n14. Whitesnake - Still Of The Night\n15. Bon Jovi - Livin’ On The Prayer\n17. Aerosmith - Love In An Elevator\n18. Jane’s Addiction - Been Caught Stealing\npop meets rock Whatever makes us happy on a Sunday morning


Δημήτρης Τσίγκος: Περί ανησυχίας\nΑπό τον Βούδα έως τον Επίκουρο και από τον Ιησού Χριστό μέχρι τον Μωάμεθ και τον Κομφούκιο, προφήτες, θρησκευτικοί ηγέτες και φιλόσοφοι δίνουν κεντρική θέση στις διδασκαλίες τους στο ζήτημα της γαλήνης, της αταραξίας, της ηρεμίας ή ακόμα και της "ειρήνης της ψυχής". Το ίδιο ακριβώς κάνει και η σύγχρονη ψυχολογία και ψυχιατρική. Φαίνεται λοιπόν πως η γαλήνη, ή όπως αλλιώς επιλέξει να περιγράψει κάποιος αυτήν την ψυχοσωματική κατάσταση, αποτελούσε και αποτελεί κύριο στόχο της μεγάλης πλειοψηφίας των ανθρώπων. Στόχος που, υπονοείται σαφώς, είναι τόσο δύσκολος να επιτευχθεί ώστε συχνά να αποτελεί και αντικείμενο θεϊκής παρέμβασης.\nΑυτό δυστυχώς συνάδει και με την εμπειρία των περισσοτέρων από εμάς. Θέλουμε την αταραξία, σχεδόν όλοι όμως βασανιζόμαστε από μια διαρκή ανησυχία. Ο μεγάλος συγγραφέας και δάσκαλος Eckhart Tolle μιλάει για έναν "θόρυβο από το παρασκήνιο" ("background noise") που υπάρχει συνεχώς στην σκέψη μας. Πράγματι, πολλοί μελετητές έχουν επιβεβαιώσει πως οι στιγμές που μπορεί ο μέσος άνθρωπος να ηρεμίσει πραγματικά είναι εντυπωσιακά λίγες. Ο εθισμός στα smartphones και στα (αντι-)κοινωνικά δίκτυα επιβεβαιώνει την παραπάνω υπόθεση: Κανείς δεν μπορεί να μείνει ήρεμος, μόνος με τον εαυτό του, ούτε για λίγα λεπτά.\nΑυτή είναι λοιπόν η μάστιγα της ανθρώπινης ύπαρξης. Μια κατάρα που φαίνεται να μας συντροφεύει παντού και πάντα. Λίγο πριν κοιμηθούμε και όταν ξυπνάμε. Στον δημόσιο και στον ιδιωτικό μας βίο. Στη χαρά και στη λύπη. Η ανησυχία είναι πάντοτε εκεί. Σκέψεις κάθε είδους, δημιουργούν προβλήματα επίσης κάθε είδους. Προβλήματα που κατά κανόνα έχουν μεν μια μικρή πραγματική βάση, διογκώνονται δε, μεγεθύνονται υπερβολικά και καθίστανται δυσβάσταχτα.\nΠολλοί ισχυρίζονται πως ο πρωταρχικός φόβος είναι ο υπαρξιακός. Ο φόβος του θανάτου. Ίσως έχουν δίκιο. Ο φόβος αυτός όμως προβάλλεται τελικά σε αμέτρητες πτυχές της ζωής μας και συχνά την καθιστά αφόρητη. Καταλήγουμε συχνά να ανησυχούμε έντονα για προβλήματα που μικρή σχέση έχουν με την πραγματικότητα και, ακόμα χειρότερα, για ζητήματα που είναι έξω από την σφαίρα της επιρροής μας.\nΠόσο συχνά δεν έχουμε ανησυχήσει έντονα για την εικόνα μας. Τι θα νομίσουν "οι άλλοι" για εμάς. Για την πορεία ενός έργου, για την επαγγελματική μας εξέλιξη. Για μια ασθένεια, τρέχουσα ή ως μελλοντική πιθανότητα. Για το τί θα γίνουν τα παιδιά, οι γονείς ή τα αδέρφια μας. Για κάθε πιθανό ενδεχόμενο. Έχει όμως οποιοδήποτε νόημα αυτή η κατάσταση; Πολύ περισσότερο όταν αυτή η ανησυχία ξεφεύγει από το επίπεδο του πραγματικού, εκείνο της λήψης αποφάσεων και της δράσης, και καλύπτει όλο τον ορίζοντα των σκέψεων και συναισθημάτων μας.\nΌτι κι αν κάνουμε, τελικά όλοι θα υποταχτούμε στη νομοτέλεια της ζωής και κάποτε θα αποχωρήσουμε από τον μάταιο τούτο κόσμο.\nΤο ίδιο θα συμβεί στους γονείς, τα αδέρφια, τους συζύγους και συντρόφους μας, στα παιδιά μας και τα εγγόνια μας, στους φίλους και σε όλους τους γνωστούς μας.\nΕίναι θέμα μερικών δεκαετιών, ή έστω ενός αιώνα, ώστε να μην ζει πια κανείς που μας είχε γνωρίσει.\nΛίγο καιρό αργότερα, δεν θα ζει κανείς που να είχε κάποτε ακούσει οτιδήποτε για εμάς και, οτιδήποτε κι αν είχαμε κάνει στη ζωή μας, όσο 'τεράστιας σημασίας' κι αν ήταν αυτό, δεν θα το θυμάται κανείς πια.\nΕίναι ενδεικτικό ότι από τα δισεκατομμύρια ανθρώπων που υπήρξαν ποτέ, εκείνοι που 'έχουν μείνει στην ιστορία' δεν είναι παρά ένα απειροελάχιστο ποσοστό ενώ, κατά βάση θυμόμαστε τους μύθους περί της ζωής τους παρά την ίδια τη ζωή τους.\nΑκόμα, όπως μας διδάσκει η σύγχρονη φυσική, το τέλος της γης μας και του ηλιακού μας συστήματος είναι προδιαγεγραμμένο ενώ, με βάσει πολλές θεωρίας, μια "μεγάλη σύνθλιψη" θα σημάνει το τέλος της ιστορίας που ξεκίνησε πριν περίπου δεκατέσσερα δισεκατομμύρια χρόνια με τη "μεγάλη έκρηξη".\nΟ παραπάνω συλλογισμός μπορεί εκ πρώτης όψεως να διαβαστεί ως μηδενιστικός. Δεν στοχεύει όμως εκεί σε καμία περίπτωση. Αυτό που θέλει να καταδείξει είναι ότι, πιθανότατα, κανένα έμψυχο ον ή άψυχο αντικείμενο, καμία πράξη ή γεγονός, δεν φέρει οποιοδήποτε νόημα αφεαυτού.\nΤο νόημα σε όλα το δίνουμε μόνο εμείς, οι ίδιοι οι άνθρωποι, μέσα από το μοντέλο της πραγματικότητας που σταδιακά δημιουργεί ο εγκέφαλός μας. Το δε νόημα αυτό, πιθανότατα παύει να έχει οποιαδήποτε υπόσταση την στιγμή που ο εγκέφαλος παύει να λειτουργεί.\nΜια ωραία αναλογία είναι ο τρόπος λειτουργίας των ψηφιακών συστημάτων. Η οθόνη στην οποία γράφω τώρα αυτό το κείμενο και μια άλλη στην οποία ένας αναγνώστης το διαβάζει, έχει νόημα μόνο χάρη στη μεγάλη σειρά συμβάσεων που έχουμε κάνει για τη νοηματοδότηση μιας ατέλειωτης σειράς δυαδικών ψηφίων. Ένας ολόκληρος κόσμος μπορεί να παρασταθεί από μια τέτοια σειρά, στη βάση πάντα κάποιων συμβάσεων απόδοσης νοήματος.\nΌλα όμως στηρίζονται στο γεγονός ότι ο υπολογιστής όντως λειτουργεί, τόσο στον πομπό όσο και στον δέκτη της πληροφορίας. Η λειτουργία αυτή αποτελεί απαραίτητη προϋπόθεση της νοηματοδότησης. Φανταστείτε να ζείτε λοιπόν σε έναν εικονικό κόσμο και κάποια στιγμή να κόβεται το ρεύμα (ή ίσως πιο απλά να παύει να λειτουργεί ένα σύνολο διεργασιών που αντιπροσωπεύουν έναν εικονικό χαρακτήρα). Όλα τελειώνουν κι αυτό φαίνεται απολύτως κατανοητό.\nΚρίνω λοιπόν ως σημαντικότατο βήμα να υιοθετήσουμε την ίδια προσέγγιση και στην 'πραγματικότητα', σε αυτό που ονομάζουμε φυσικό κόσμο. Τα πάντα θα έχουν ένα τέλος, αυτό αφορά συνολικά το σύμπαν - όχι μόνο την ίδια μας την ύπαρξη, και ότι και να κάνουμε δεν υπάρχει ουδείς τρόπος να αλλάξουμε αυτήν την νομοτέλεια. Το σημαντικότερο όμως είναι πως δεν υπάρχει τίποτα περίεργο ή άδικο με αυτό.\nΑν αντιμετωπίσουμε τη ζωή μέσα από αυτό το πρίσμα, πιθανότατα θα καταλάβουμε πως το να "είσαι καλός άνθρωπος" είναι μάλλον μονόδρομος διότι, όπως φαίνεται, είναι ο μοναδικός τρόπος ώστε η τραγικότητα της ύπαρξης να καταστεί λίγο λιγότερο αφόρητη.\nΟύτως ή άλλως η νομοτέλεια της ζωής δεν αλλάζει με τίποτα ενώ, είτε αποτύχουμε ή επιτύχουμε στους στόχους μας, είτε τα χειρότερα ή τα καλύτερα όνειρά μας γίνουν πραγματικότητα, καμία ουσιώδης επίδραση δεν πρόκειται να υπάρξει στην πορεία των πραγμάτων. Ας απολαύσουμε λοιπόν την στιγμή, ας ευτυχίσουμε και ας βιώσουμε την τόσο ευχάριστη αλληλεξάρτηση με τους ανθρώπους που ζουν γύρω μας, με όποιον τρόπο κρίνουμε εμείς καλύτερα.\nΟ άνθρωπος έχει την αδιανόητα μεγάλη δύναμη να μπορεί να νοηματοδοτήσει ο ίδιος τη ζωή του. Αυτό τον κάνει ένα μικρό (ή ίσως και μεγάλο) Θεό. Το τίμημα της δύναμης αυτής δεν είναι άλλο από το περιορισμένο της ύπαρξής μας. Η ζωή μας έχει ημερομηνία λήξεως. Πρέπει κάποιος να αποδεχτεί αυτό το δεδομένο, την ημερομηνία λήξης, δίχως να του προκαλείται ανησυχία, ούτως ώστε να μπορέσει να απολαύσει το θεϊκό δώρο της ζωής.\nΜην ανησυχείς λοιπόν. Ούτως ή άλλως, δεν έχει καμία σημασία.\nΕτικέτες ανησυχία, Θρησκεία, φιλοσοφία, φόβος, ψυχολογία\nΕλληνικό Πανεπιστήμιο: Money talks, bullshit walks


27 Ιουλ 2011 ~ ΕΛΛΑΣ\nΗ ΕΛΛΑΔΑ είναι ηλιόλουστη τουλάχιστον 10 από τους 12 μήνες το χρόνο. Επίσης, πολλά μέρη της τα δέρνει ο αέρας. Τι πιο λογικό να εκμεταλλευθεί αυτά τα δύο φυσικά αγαθά για να παράγει ενέργεια;\nΚΑΠΩΣ έτσι ήρθαν στο προσκήνιο οι Ανανεώσιμες Πηγές Ενέργειας (ΑΠΕ), με τη φιλοδοξία να αντικαταστήσουν σταδιακά τα παραδοσιακά καύσιμα (πετρέλαιο και κάρβουνο). Με διπλό κέρδος. Αμεσο στην προστασία του περιβάλλοντος, αλλά και μακροπρόθεσμο με επενδύσεις σε έναν προνομιακό για τη χώρα τομέα.\nΑΠΟ το 1999 έχει τεθεί ανώτατο όριο στην εγκατεστημένη ισχύ των μονάδων Συμπαραγωγής Ηλεκτρισμού Θερμότητας Υψηλής Απόδοσης, που λειτουργούν με φυσικό αέριο ή πετρέλαιο. Τώρα, όπως αποκαλύπτει σήμερα η «Ε», με μια διάταξη ολίγων λέξεων, η οποία περιελήφθη σε νομοσχέδιο που κατέθεσε στη Βουλή ο νέος υπουργός Περιβάλλοντος, αυτό το όριο καταργείται.\nΜΕ ΔΥΟ άμεσα αποτελέσματα, όπως καταγγέλλουν οι ενδιαφερόμενοι φορείς των Ανανεώσιμων Πηγών Ενέργειας. Πρώτον, να αυξηθεί υπέρμετρα το τέλος για τις ΑΠΕ που πληρώνει ο καταναλωτής με το λογαριασμό της ΔΕΗ. Και, δεύτερον, να δίνονται προνόμια των Ανανεώσιμων Πηγών σε εταιρείες με τεχνολογία που βασίζεται στα ορυκτά καύσιμα!\nΣΤΑ δύο αυτά κακά έρχεται να προστεθεί ένα τρίτο. Οι καταγγέλλοντες υποστηρίζουν ότι με τη ρύθμιση αυτή ευνοούνται ελάχιστοι επιχειρηματικοί όμιλοι, που έχουν επενδύσει σε μεγάλες μονάδες Συμπαραγωγής Ηλεκτρισμού με φυσικό αέριο ή πετρέλαιο. Και σύμφωνα με όσα λέγονται στην «πιάτσα», η συγκεκριμένη διάταξη είναι απολύτως «φωτογραφική», καθώς μόνο ένας μεγάλος επιχειρηματικός όμιλος λειτουργεί ήδη τέτοια μονάδα με ισχύ πάνω από το όριο των 35 MW. Μόνο αυτός, λοιπόν, θα ωφεληθεί από αυτή τη ρύθμιση.\nΚΑΙ αυτό θα συμβεί αν ο νέος υπουργός Περιβάλλοντος αδιαφορήσει για τις επισημάνσεις που κάνουν επιστημονικοί και επαγγελματικοί φορείς (τις έχει ήδη στο γραφείο του) και επιμείνει στην ψήφιση της διάταξης αυτής ως έχει.\nΜΕ ΒΑΣΗ τη λογική, αλλά και τις μέχρι τώρα εξαγγελίες της κυβέρνησης, αυτό δεν μπορεί να γίνει. Πρώτον, διότι θα είναι εις βάρος των καταναλωτών. Και, δεύτερον, διότι θα επιφέρει πλήγμα στην προσπάθεια να αναπτυχθούν οι Ανανεώσιμες Πηγές Ενέργειας. Σε τελική ανάλυση, είναι εντελώς παράλογο να γίνεται εξομοίωση μονάδων παραγωγής που βασίζονται σε ορυκτά καύσιμα με μονάδες που χρησιμοποιούν τον ήλιο και τον αέρα. Και οι πρώτες να απολαμβάνουν προνόμια των δεύτερων.\nΕΙΝΑΙ εύλογο να υποθέσει κανείς ότι ο κ. Παπακωνσταντίνου, τώρα που του έχουν επισημανθεί όλα αυτά, δεν θα θελήσει να βάλει την υπογραφή του κάτω από μια «φωτογραφική» διάταξη. Και σήμερα κιόλας θα ανακοινώσει ότι την αποσύρει, αποδεικνύοντας ότι δεν ήταν δική του έμπνευση. Αλλιώς θα επωμιστεί στο ακέραιο την ευθύνη.\nΗ ΑΝΑΚΑΛΥΨΗ ΤΑΦΟΥ ΤΟΥ ΑΠΟΣΤΟΛΟΥ ΦΙΛΙΠΠΟΥ\nΜια μεγάλη αρχαιολογική ανακάλυψη 2.000 χρόνια μετά...\nέρχεται στο φως!\nΟ τάφος ενός από τους 12 μαθητές του Χριστού, του Αποστόλου Φιλίππου, βρέθηκε στο Παμούκαλε, την αρχαία Ιεράπολη, από ομάδα αρχαιολόγων με επικεφαλής τον ιταλό Φρανσέσκο ντ’ Άντρια.\n«Προσπαθούμε εδώ και χρόνια να βρούμε τον τάφο του Αγίου Φιλίππου, τον βρήκαμε τελικά στα ερείπια μιας εκκλησίας, όπου κάναμε ανασκαφές πριν από ένα μήνα», είπε χαρακτηριστικά ο αρχαιολόγος που εργάζεται εδώ και πολλά χρόνια στην Τουρκία.\nΜια ανακάλυψη μείζονος σημασίας για την αρχαιολογία και τον χριστιανικό κόσμο…\nΚΥΝΗΓΙ ΤΩΝ ΕΛΕΥΘΕΡΩΝ ΣΚΕΨΕΩΝ ΤΟΥ ΔΥΑΔΙΚΤΙΟΥ\nΠοινική δίωξη σε βάρος του δημοσιογράφου Γιάννη Παπαγιάννη ασκήθηκε από τον εισαγγελέα πρωτοδικών Αθήνας για το...\nαδίκημα της απειλής σε βάρος του διευθυντή ειδήσεων του Mega Χρήστου Παναγιωτόπουλου.\nΠάντως η υπόθεση αυτή αναμένεται να αποτελέσει πιλότο, για τις μηνύσεις που έχουν κατατεθεί σε βάρος του Γιάννη Παπαγιάννη για εκβίαση , συκοφαντική δυσφήμιση , απειλή και άλλες πράξεις\nΔΕΝ ΘΑ ΥΠΑΡΧΕΙ ΠΛΕΟΝ ΕΘΝΙΚΟ ΣΥΣΤΗΜΑ ΥΓΕΙΑΣ\nΟ Έλληνας ασθενής, θα κληθεί να βάλει βαθιά το χέρι του στην τσέπη ,καθώς η Πρωτοβάθμια και η Δευτεροβάθμια Φροντίδα Υγείας, παραδίδονται συστηματικά, στα.....\nΕιδικότερα, με τις συγχωνεύσεις των νοσοκομείων και των Μονάδων Υγείας, υπολογίζεται ότι θα βρεθούν εκτός συστήματος, περισσότεροι από 3.900 έως 5.850ειδικευμένοι γιατροί, ενώ θα χαθούν 3.250 θέσεις ειδικευομένων. Εκτιμάται ότι περισσότεροι από26.000 άτομα υγειονομικό, διοικητικό και βοηθητικό προσωπικό, πρόκειται να βρεθούν εκτός υγειονομικού συστήματος.\nΠαράλληλα με τον πολυδιαφημισμένο Ε.Ο.Π.Υ.Υ, προβλέπεται μείωση του διοικητικού προσωπικού κατά50% και των συμβεβλημένων γιατρών, σε πρώτη φάση, κατά 25%. Συνολικά εκτιμάται ότι τελικά θα αποκλειστούν περισσότεροι από 16.000 γιατροί ,οι οποίοι σήμερα προσφέρουν τις υπηρεσίες τους, στους Έλληνες ασφαλισμένους, στην Πρωτοβάθμια Φροντίδα Υγείας. Ο τελικός στόχος είναι η μετακύληση της δαπάνης, για την ιατρική περίθαλψη, από τα Ασφαλιστικά Ταμεία, στις τσέπες των πολιτών.\nΜε το πολυνομοσχέδιο του Υπουργείου Οικονομικών, ο υπουργός Υγείας κατ' εξακολούθηση υπότροπος, αθετεί την νομοθετημένη δέσμευσή του και εν κρυπτώ προωθεί το άνοιγμα του ιατρικού επαγγέλματος, καταθέτοντας αιφνιδίως, τροπολογία στο υπό ψήφιση νομοσχέδιο του Υπουργείου Οικονομικών, με την οποία καταργείται η παράγραφος 21 του άρθρου 66 του πρόσφατου νόμου3984/2011.\nΓια άλλη μια φορά, ο κ. Λοβέρδος, καθησυχάζει τους κοινωνικούς εταίρους, ψευδόμενος κατ' εξακολούθηση. Δεν ανταποκρίνεται στα αιτήματά τους για διάλογο, καταπατά όλα τα χρονοδιαγράμματα, ακόμη και αυτά που ο ίδιος ανακοίνωσε, εξευτελίζει τον δημόσιο διάλογο μέσω διαγγελμάτων και κρυφών τροποιποιήσεων, οδηγώντας στην πλήρη απαξίωση και τον εξευτελισμό το ίδιο το αξίωμα που υπηρετεί.\nΕνδεικτικά αναφέρουμε ότι η πρόταση που παρουσίασαν βασίστηκε στα πληθυσμιακά στοιχεία του 2001 και όχι στα πρόσφατα του 2011. Η σύνταξή της έγινε χωρίς να έχουν συγκεντρωθεί βασικά στοιχεία, όπως είναι οι επιδημιολογικές μελέτες και οι μελέτες ειδικοτήτων ανά πυκνότητα πληθυσμών περιοχών. Επίσης είναι χαρακτηριστικό ότι προκειμένου να υλοποιηθεί το κατασκεύασμά τους, απαιτείται μία βιομηχανία 83 υπουργικών αποφάσεων, 8 Προεδρικών Διαταγμάτων και τροποποιήσεων 100Οργανισμών νοσοκομείων.\nΔεκάδες χιλιάδες γιατροί, συμβεβλημένοι με τα διάφορα Ασφαλιστικά Ταμεία, βρίσκονται διαχρονικά σε καθεστώς οικονομικής ομηρίας, καθώς τα Ταμεία, τους οφείλουν τα δεδουλευμένα, για χρονικό διάστημα από 15 έως 24 μήνες. Ενδεικτικά στον ΟΠΑΔ ενώ με δέσμευση του υφυπουργού Υγείας κ. Τιμοσίδη και της Διοίκησης του Οργανισμού, τα οφειλόμενα θα εξοφλούντο ανά τακτικά χρονικά διαστήματα, από 1/1/2011 καθώς και των προηγουμένων ετών σε συγκεκριμένο χρονοδιάγραμμα, εντούτοις σήμερα οι γιατροί συνεχίζουν να παραμένουν απλήρωτοι και πολλοί από αυτούς δεν μπορούν να ανταπεξέλθουν στα λειτουργικά τους έξοδα. Εκτιμάται ότι μόνο για τον Ο.Π.Α.Δ το ποσό που χρωστά το ταμείο υπερβαίνει κατά πολύ τα 100 εκατομμύρια ευρώ. Συνολικά περισσότερα από 300εκατομμύρια ευρώ χρωστούν στους γιατρούς τα ασφαλιστικά ταμεία οδηγώντας τους σε αδιέξοδο.\nΥΠΑΡΧΟΥΝ ΕΛΛΗΝΕΣ ΑΝΕΡΓΟΙ\nΕΔΩ ΔΕΝ ΕΧΟΥΜΕ ΔΟΥΛΕΙΕΣ ΕΜΕΙΣ ΟΙ ΕΛΛΗΝΕΣ ΚΑΙ ΤΟ ΚΡΑΤΟΣ ΕΝΩ ΕΙΝΑΙ ΥΠΟΧΡΕΟΜΕΝΟ ΝΑ ΕΧΕΙ ΤΟΥΣ ΚΑΤΟΙΚΟΥΣ ΤΟΥ ΣΕ ΕΡΓΑΣΙΑ ΣΤΑΘΕΡΗ ΚΑΙ ΑΣΦΑΛΙΣΜΕΝΗ ΞΟΔΕΥΕΙ ΠΑΚΤΩΛΟ ΧΡΗΜΑΤΩΝ ΓΙΑ ΤΟΥΣ ΛΑΘΡΟΜΕΤΑΝΑΣΤΕΣ.\nΜΙΑ ΕΙΝΑΙ Η ΛΥΣΗ ΚΥΡΙΟΙ ΟΛΟΙ ΟΙ ΜΕΤΑΝΑΣΤΕΣ ΣΤΗΝ ΧΩΡΑ ΤΟΥΣ ΚΑΙ ΑΝ ΚΑΠΟΤΕ ΧΡΕΙΑΣΤΟΥΜΕ 2000-3000 ΝΑ ΤΟΥΣ ΖΗΤΗΣΟΥΜΕ ΝΑ ΕΡΘΟΥΝ. ΟΣΟ ΥΠΑΡΧΟΥΝ ΕΛΛΗΝΕΣ ΑΝΕΡΓΟΙ ΔΕΝ ΕΧΟΥΝ ΚΑΜΜΙΑ ΔΟΥΛΕΙΑ ΕΔΩ.\nMιλώνταςστη διακομματική επιτροπή του κοινοβουλίου για τη μελέτη του μεταναστευτικού ζητήματος ο υπουργός Εργασίας και Κοινωνικής Ασφάλισης Γιώργος Κουτρουμάνης, είπε: «…προβληματιζόμαστε θετικά προς την κατεύθυνση σύνδεσης της εργασίας με την προσωρινή παραμονή όσων μεταναστών βρίσκονται σε καθεστώς μη απομάκρυνσης»…\nΟ οίκος αξιολόγησης Standard and Poor’s υποβάθμισε την μακροπρόθεσμη αξιολόγηση αξιολόγηση πιστοληπτικής ικανότητας της Ελλάδας κατά δύο βαθμίδες σε CC από CCC. Παράλληλα, επαναδιατύπωσε τη βραχυπρόθεσμη πιστοληπτική αξιολόγηση "C".\nΤο «ουtlook» παραμένει αρνητικό.\nΑναφέρει επίσης ότι η αναδιάρθρωση του ελληνικού χρέους που προτείνει η ΕΕ θέτει την χώρα σε "επιλεκτική χρεοκοπία" (selective default).\nΤΕΛΟΣ ΣΤΗΝ ΕΛΛΗΝΙΚΗ ΓΛΩΣΣΑ\n7:50:00 μ.μ. ANDYINDY No comments\nΤΩΡΑ ΝΑ ΜΗΝ ΣΚΕΦΤΟΥΜΕ ΕΜΕΙΣ ΩΣ ΕΛΛΗΝΕΣ ΟΤΙ ΚΑΠΟΙΟΙ ΘΕΛΟΥΝ ΝΑ ΔΙΑΛΥΣΟΥΝ ΤΗΝ ΕΛΛΗΝΙΚΗ ΓΛΩΣΣΑ ΚΑΙ ΝΑ ΜΗΝ ΜΑΘΑΙΝΟΥΝ ΕΛΛΗΝΙΚΑ ΤΑ ΕΛΛΗΝΟΠΟΥΛΑ ΤΟΥ ΚΟΣΜΟΥ. ΕΙΝΑΙ ΑΔΙΑΝΟΗΤΟ Η ΧΩΡΑ ΠΟΥ ΕΜΑΘΕ ΤΟΝ ΚΟΣΜΟ ΟΛΟ ΝΑ ΟΜΙΛΕΙ ΚΑΙ ΝΑ ΓΡΑΦΕΙ, ΤΑ ΤΕΛΕΥΤΑΙΑ ΧΡΟΝΙΑ ΝΑ ΕΧΕΙ ΒΑΛΕΙ ΣΤΟΧΟ ΝΑ ΕΞΑΦΑΝΙΣΕΙ ΤΗΝ ΕΛΛΗΝΙΚΗ ΓΛΩΣΣΑ ΠΑΓΚΟΣΜΙΩΣ.\nΛουκέτο θα μπει σταδιακά στα 799 Τμήματα Ελληνικής Γλώσσας που λειτουργούν...\nστα ελληνικά σχολεία του εξωτερικού, όπως ανακοίνωσε η η υφυπουργός Παιδείας Φ.Γεννηματά.\nΥΠΟ ΔΙΑΛΥΣΗ Η ΔΙΕΘΝΗΣ ΕΚΘΕΣΗ ΘΕΣ/ΝΙΚΗΣ\nΗ Χώρα μας βιώνει μια από τις χειρότερες οικονομικές κρίσεις, που τις προκάλεσε το υπάρχον πολιτικό προσωπικό και η κυβέρνηση του ΠΑΣΟΚ διογκώνει τα ελλείμματα με νέα διοικητικά συμβούλια στους δημόσιους οργανισμούς.\nΗ αρχική στόχευση ήταν να συγχωνευθούν η ΔΕΘ με τη HELEXPO. Να δημιουργηθεί ένα ευέλικτο διοικητικό συμβούλιο που θα ασχοληθεί αποκλειστικά με το «επιχειρείν», με τις οικονομικές συνεργασίες με τις χώρες της Νοτιοανατολικής Ευρώπης και με τον καθορισμό της εκθεσιακής στρατηγικής, έτσι ώστε να προκύψουν έσοδα για την πατρίδα μας.\nΌμως την προηγούμενη εβδομάδα ο Υπουργός Ανάπτυξης ανακοίνωσε το νέο Δ.Σ της ΔΕΘ, επιβαρύνοντας τον κρατικό προϋπολογισμό με νέους υψηλούς μισθούς και βυθίζοντας τη ΔΕΘ ακόμη πιο χαμηλά.\nΠρότεινα τη συγχώνευση των δύο εταιρειών για να πετύχουμε ευελιξία κινήσεων και έσοδα. Επιμένω στο να παραμείνει η έκθεση στο σημείο που βρίσκεται και μέσω ΣΔΙΤ να προχωρήσουμε στην ανακαίνιση των περιπτέρων και στη δημιουργία ενός υπερσύγχρονου εκθεσιακού κέντρου-ξενοδοχείου στο κέντρο της Θεσσαλονίκης, δημιουργώντας εκατοντάδες νέες θέσεις εργασίας, με τη συμμετοχή ιδιωτών, για να μη χρεωθεί το κράτος με δαπάνες που δεν μπορεί να πληρώσει.\nΌμως η ανίκανη κυβέρνηση, ακολουθώντας παλαιοκομματικές λογικές, δημιούργησε νέα σχήματα, που θα επιβραδύνουν τις εξελίξεις και θα αυξήσουν τις δαπάνες! Το σπάταλο κράτος κόβει μισθούς και συντάξεις.\nΗ Έκθεση θα μπορούσε να είναι κόμβος οικονομικής και πολιτιστικής συνεργασίας κρατών απ’ όλο τον κόσμο, αλλά κυρίως της Ν.Α. Ευρώπης.\nΟι προηγούμενες διοικήσεις αναλώθηκαν στις παράλληλες καλλιτεχνικές εκδηλώσεις και αγνόησαν την επιχειρηματικότητα και την οικονομική συνεργασία, που θα έδιναν ώθηση στις μικρομεσαίες επιχειρήσεις.\nΣήμερα γινόμαστε θεατές μιας ίδιας τραγικής εξέλιξης, που θα οδηγήσει σε συγκρούσεις μεταξύ ΔΕΘ και HELEXPO και απλά θα εξυπηρετήσει ισορροπίες και κομματικές εντολές.\nΗ χρεοκοπημένη κυβέρνηση του ΠΑΣΟΚ δεν έχει ίχνος πατριωτικής λογικής και δεν έχει αντιληφθεί την οικονομική στενότητα των εργαζομένων και των συνταξιούχων.\nΗ ΔΕΘ αποτελούσε μια τελευταία ευκαιρία οικονομικής ανάκαμψης, αλλά θυσιάστηκε στο βωμό των μικροσυμφερόντων.\nΑλλαγή πλεύσης άμεσα για να περισώσουμε ότι θα απομείνει από το ξεπούλημα του ΠΑΣΟΚ.\nΗ ΔΕΘ ανήκει στη Θεσσαλονίκη και η πόλη προσδοκά πολλαπλά οφέλη από μία ενισχυμένη και αναβαθμισμένη έκθεση.\nΣύγχρονη ΔΕΘ- Ευρωπαϊκή Θεσσαλονίκη.\nΣΤΟ ΜΑΤΙ Η ΕΚΘΕΣΗ ΘΕΣ/ΝΙΚΗΣ\nΠΑΛΙΑ ΕΛΕΓΑΝ ΣΤΑ ΚΡΥΦΑ ΟΤΙ Η ΕΚΘΕΣΗ ΘΕΣ/ΝΙΚΗΣ ΠΡΕΠΕΙ ΝΑ ΠΑΕΙ ΠΡΟΣ ΑΘΗΝΑ ΜΕΡΙΑ ΜΑΛΛΟΝ ΦΤΑΝΕΙ Ο ΚΑΙΡΟΣ ΠΟΥ ΤΟ ΟΝΕΙΡΟ ΚΑΠΟΙΩΝ ΘΑ ΓΙΝΕΙ ΕΦΙΑΛΤΗΣ ΤΩΝ ΑΝΘΡΩΠΩΝ ΤΗΣ ΜΑΚΕΔΟΝΙΑΣ.\nΜΕ ΔΙΚΑΙΟΛΟΓΙΑ ΠΛΕΟΝ ΤΗΝ ΥΠΟΤΙΘΕΜΕΝΗ ΚΡΙΣΗ ΟΛΑ ΕΙΝΑΙ ΕΦΙΚΤΑ\nΜε νέους, πιο γρήγορους και αποφασιστικούς ρυθμούς πρέπει να προχωρήσει πλέον το κυβερνητικό έργο, ύστερα από την πρόσφατη απόφαση της συνόδου κορυφής της ευρωζώνης, με την οποία η χώρα έκανε "ένα καθοριστικό βήμα στην αντιμετώπιση του υπέρογκου χρέους" της, τόνισε ο πρωθυπουργός Γιώργος Παπανδρέου, μιλώντας στη συνεδρίαση του υπουργικού Συμβουλίου.\nΑναφερόμενος στην παρουσία της κυβέρνησης στην Διεθνή Έκθεση Θεσσαλονίκης (ΔΕΘ), ο πρωθυπουργός τόνισε ότι σε μια εποχή "πρωτόγνωρης δημοσιονομικής προσπάθειας, δεν εξαιρείται η Έκθεση". Και ζήτησε από τα μέλη της κυβέρνησης να αξιολογήσουν αυστηρά τη σκοπιμότητα της παρουσίας "συμπεριλαμβανομένης και της πολιτικής ηγεσίας" του κάθε υπουργείου.\nΗ παρουσία, όπως είπε, πρέπει να περιοριστεί στα αυστηρώς απαραίτητα πλαίσια και η εκπροσώπηση να είναι "όσο πιο λιτή και ολιγομελής γίνεται".\nΤο ζήτημα είναι θα υπάρξουν Έλληνες κυβερνώντες και ισχυροί, να υπερασπισθούν τα συμφέροντα και την προοπτική των Ελλήνων ; Το παρόν πολιτικό σκηνικό και η κλεπτοκρατία της διαπλοκής, δεν δίνουν ασφαλείς εγγυήσεις για κάτι τέτοιο. Μένει μόνο ο διεθνής ανταγωνισμός και οι γεωπολιτικές επιδιώξεις που μπορούν να κρατήσουν την Ελλάδα σε ισχύ.


Ο Χούλης και οι σκιώδεις διαφάνειες - 3pointmagazine\nΤι κάνει νιάου νιάου στην Αθήνα\nΖωή… μέσα στις λάσπες και στα χαρτόκουτα – Ρεπορτάζ από το καμπ προσφύγων στην Κόρινθο [PHOTOS]\nΙταλική στροφή στο μεταναστευτικό\nΗ δίκη του ενός δις\nΈνταση στους δρόμους γύρω από τα Εξάρχεια – 10 προσαγωγές\nΕξάρχεια: Κλάδεψαν τα δέντρα για να «βλέπουν» τα drones\nΠανό του Απόλλωνα Σμύρνης για τα 11 χρόνια από τη δολοφονία Γρηγορόπουλου\nΠρακτικός οδηγός για διαδηλωτές/ριες για τις αυριανές κινητοποιήσεις\nΣήμερα λήγει το τελεσίγραφο Χρυσοχοΐδη: Κάλεσμα αλληλεγγύης στις καταλήψεις\n«Αμφίδρομη μέτρηση»: Βίντεο της Κατάληψης Φάμπρικα Υφανέτ για το τελεσίγραφο Χρυσοχοΐδη\nΦεμινιστικός Τομέας Ρουβίκωνα: Παρέμβαση στο σπίτι του Γιώργου Λιάγκα\n«Τελεσίγραφο», το όνομα νέας κατάληψης στα Γιάννενα\n7 και 8 Δεκεμβρίου το Εθελοντικό Παζάρι Αλληλεγγύης των Κατασκηνώσεων Χαρούμενα Παιδιά -Χαρούμενα Νιάτα\nΠρόσωπα και ΙστορίεςΙστορίες του Δρόμου\nΟ Χούλης και οι σκιώδεις διαφάνειες\nΣτους δύο ο τρίτος δεν χωρεί συνηθίζουμε να λέμε. Η υποψία παρεμβολής ενός τρίτου ανάμεσα σε δύο ανθρώπους μπορεί να χαρακτηριστεί από απλώς ενοχλητική, μέχρι αιτία ρήξης της σχέσης, αναλόγως πάντα με τη φύση αυτής.\nΤο σίγουρο είναι πως επιδιώκουμε στις αυθεντικές και αυθόρμητες σχέσεις μας να είναι το δυνατόν αμεσότερες. Αυθόρμητες λέω, γιατί, προφανώς υπάρχουν και σχέσεις που μας βολεύει να είναι έμμεσες, καθώς με κάποια άτομα δεν μας συνδέει η διάθεση για συναναστροφή, αλλά κάποια ανάγκη ή κάποιο (ατυχές;) συμβάν. Σκεφθείτε πόσο κοντά θα ήθελαν κάποιοι τα αφεντικά τους, τους υπαλλήλους τους, κάποιους συγγενείς, την πεθερά τους…\nΌταν όμως επιθυμείς την επικοινωνία και την συναναστροφή με κάποιον, φαίνεται εύλογο να θέλεις μία φυσική,πλήρη επικοινωνία.\nΘα μοιραστώ μαζί σας μία ιστοριούλα. Να σας συστήσω τον Χούλη . Ο Χούλης έχει σχέση με τη Ρούλα, την οποία μετά από πολύ κόπο κατάφερε να «ρίξει» και πλέον είναι μαζί.\nΟ Χούλης όμως ήταν ατυχούλης – ώ, σύμπτωση!- και αρρώστησε. Η ασθένειά του είναι κολλητική και μεταδίδεται ταχέως ανάμεσα σε άτομα των οποίων το όνομα τελειώνει σε -ούλης ή –ούλα. Η ασθένεια είναι θανατηφόρος, αλλά οι ασθενείς μπορούσαν να απολαύσουν μερικά ποιοτικά χρόνια ακόμη.\nΕιδικα για τις γυναίκες βέβαια, ο κίνδυνος προσβολής είναι υψηλότατος. Έτσι Χούλης και Ρούλα έπρεπε να μένουν χωριστά. Ο Χούλης μπήκε στην απομόνωση. Βλέπετε το σκηνικό ετυλίσσεται στην δεκαετία του 70’, όπου η Ουλ-ίτιδα ήταν η δεύτερη πιο επικίνδυνη ασθένεια στη χώρα. Η πρώτη ήταν η Ακ-ίτιδα. Οι εκατόμβες Ρούληδων, Κούληδων, Τούληδων, Σούληδων , μερικών δεκάδων Μπούληδων και ενός Χούλη (…ναι ! ) όπως και Άκηδων, Τάκηδων, Πάκηδων απεκρύφθησαν συστηματικά από τα media της εποχής. Δεν είναι να απορεί κανείς που σήμερα πρακτικά έχουν εξαφανιστεί.\nΩς από μηχανής Θεός, την κατάσταση ήρθε να σώσει ο φίλος του Χούλη, ο Πέτρος. Βλέπετε , προσφέρθηκε ο καλός μου , ως απρόσβλητος από την ουλ-ίτιδα να μεταφέρει τα λόγια του ενός στον άλλον και ανάποδα, βοηθώντας το ζεύγος να εποικοινωνεί. Αν και με τη Ρούλα, μπορούσε να μιλήσει κανονικά, με τον Χούλη έπρεπε να φορά στολή, ώστε να μην μεταφέρει μικρόβια σε –ούλες και –ούληδες. Μέσα από τη μάσκα του, δεν άκουγε και πολύ καλά…\nΈρχεται η πρώτη μεταφορά:\nΧούλης: Μωρό μου, μου λείπεις πολύ. Τώρα που είμαστε χωριστά, σκέφτομαι πως μου φέρθηκες πριν μπω στην απομόνωση. Πάντα ήσουν υποστηρικτική.\nΠέτρος: Του λείπεις πολύ, λέει αλλά τώρα που χωρίζετε, σκέφτεται τη συμπεριφορά σου. Πάντα ήσουν υστερική.\nΡούλα: Ο θάνατος μόνο θα μας χωρίσει. Μπορεί να φάνηκα υστερική, αλλά πως αλλιώς να αντιδράσεις όταν χάνεις τον άνθρωπό σου. Καταλαβαίνεις.\nΤα μεταφέρει αυτούσια.\nΧούλης: Η καλή μου σκέφτεται το χειρότερο. Να της πεις όμως πώς έχουμε καλούς γιατρούς και φίλους και θα πάνε όλα λάδι.\nΠέτρος: Οι γιατροί μου μιλάνε για το χειρότερο. Έχουμε καλούς γιατρούς και φίλους να σου δώσουν ένα χάδι.\nΡούλα: Εννοεί πως θέλει να χωρίσουμε; Δεν χρειάζεται να γίνει έτσι, θα τα καταφέρει.\nΠέτρος: Μήπως θέλεις να χωρίσουμε; Δεν χρειάζεται να κάνεις έτσι, λέει, θα τα καταφέρει.\nΧούλης: Γιατί φέρεται έτσι ξαφνικά; Θα είναι τρελάμενη…Καθυσήχασέ την.\nΠέτρος: Γιατί φέρεσαι έτσι; Είσαι τρελαμένη. Λέει πως μπορώ να σε καθησυχάσω.\nΡούλα : Πέτρο, είσαι πραγματικός φίλος. Μάλλον θα είναι καταβεβλημένος και ευέξαπτος. Να του πεις πως θα μείνω στο νοσοκομείο το βράδυ, στο πλάι του.\nΠέτρος: Είσαι και τάβλα, είσαι και ευέξαπτος. Θα μείνει εδώ,λέει το βράδυ.\nΧούλης: Θα έχει κουραστεί ψυχολογικά, δεν εξηγείται αλλιώς. Πες της να πάει όπου θέλει να ξεκουραστεί. Πες της να πάει στην αδελφή μου την Τούλα.\nΠέτρος: Να πας όπου θες, είσαι μια τσούλα!\nΗ Ρούλα ξεσπάει σε κλάμματα.\nΡούλα: Ο καλός μου τα χάνει τα λογικά του. Δυστυχία, τί θα κάνω;\nΟ Πέτρος την πλησιάζει και την αγκαλιάζει. Βλέπεις, είχε ένα απωθημένο με τη Ρούλα, πριν ακόμη τα φτιάξει με τον Χούλη και τώρα σκέφτηκε να αδράξει την στιγμή…\nΠέτρος: Ρούλα να ξέρεις ότι είμαι εδώ για εσένα, αν χρειαστείς κάτι. Μπορεί οι δικοί μας να είναι άρρωστοι, αλλά ξέρεις, εγώ δεν αρρωσταίνω ποτέ.\nΡούλα: Ευχαριστώ Πετράκη μου, είσαι τόσο καλός…\nΚαι είναι τότε που χάσαμε και τον πρώτο Πετρ-άκη…\nΑυτό ο διαβολικός ενδιάμεσος, όσο φιλικός και αν φαντάζει, όσο διάφανος και αν νομίζουμε πως είναι, όπως τα ηλεκτρονικά μέσα, εμπεριέχουν πάντα έναν βαθμό διαστρέβλωσης του περιεχομένου τους. Θα πει κανείς η ανθρωπότητα για αιώνες αλληλογραφούσε και από πάντα συζητούσε.\nΧάρη όμως στην εξοικείωση με τις μορφές αυτές της επικοινωνίας, είναι που τα άτομα καταφέρνουν να επικοινωνούν αρκετά αποτελεσματικά. Το σχετικά νεώτερο ωστόσο instant messaging , θα έχετε διαπιστώσει κι εσείς, συχνά εμπεριέχει…Πέτρους. Αρκετά ακροθιγώς και ιλαρά, ας τεθεί στο ιστορικό των διαδικτυακών μας συναντήσεων, ότι η τεχνολογία δεν είναι διάφανη… Κάποια στιγμή θα επιστρέψουμε στο θέμα αυτό…\nΜέχρι την επόμενη εβδομάδα, και λόγω εποχής… προσοχή στους Πέτρους!\nWe are Hellenes!\nΣτίβεν Σμιθ: Δεν είναι του στυλ μου να… κουτσομπολεύω\nΣπούδασε Ιστορία και Φιλοσοφία της Επιστήμης στο Ε.Κ.Π.Α. Κάνει το μεταπτυχιακό του στην Ιστορία και Φιλοσοφία των Επιστημών και της Τεχνολογίας, με εστίαση στο πεδίο «Επιστήμη, Τεχνολογία, Κοινωνία». Έχει ασκηθεί σε κρατικούς νομοθετικούς και γνωμοδοτικούς θεσμούς, ενώ ασχολείται ενεργά με προγράμματα μη τυπικής εκπαίδευσης. Τα ερευνητικά του ενδιαφέροντα περιλαμβάνουν την αλληλεπίδραση τεχνολογιών παραγωγής ενέργειας και κοινωνίας, τη σχέση τεχνολογίας και φύλου και την εφαρμοσμένη ηθική. Στον ελεύθερο χρόνο του κυνηγάει εικόνες από πόλεις της Ευρώπης, απλώνει τα βήματά του σε νέους προορισμούς και χώνεται σε δίσκους και αρχεία, ψάχνοντας καλή μουσική.\nΗ φωτεινή πλευρά της Αθήνας\nΑκαδήμου 14, Αθήνα 104 36\n07Δεκ5:00 μ.μ.Το θαύμα της Άννυ Σάλιβαν\nΗ ζωή, το πιο δυνατό σενάριο\n«Το θαύμα της Άννυ Σάλιβαν» είναι ένα από τα πιο γνωστά θεατρικά έργα σ’ όλο τον κόσμο. Εμπνευσμένο από μια αληθινή ιστορία που συνέβη στον\n«Το θαύμα της Άννυ Σάλιβαν» είναι ένα από τα πιο γνωστά θεατρικά έργα σ’ όλο τον κόσμο. Εμπνευσμένο από μια αληθινή ιστορία που συνέβη στον αμερικανικό νότο στα τέλη του 19ου αιώνα. Ηρωίδες, δύο γυναίκες -πρότυπα θέλησης και πίστης- η Έλεν Κέλλερ και η δασκάλα της, Άννυ Σάλιβαν.\nΣε βρεφική ηλικία, η Έλεν Κέλλερ έχασε όραση, ακοή και φωνή, ενώ μέχρι τα έξι χρόνια ήταν ένα αγρίμι, το οποίο ζούσε μέσα στην απόλυτη σιωπή και το σκοτάδι. Οι γονείς της στην απόγνωσή τους κάλεσαν την Άννυ Σάλιβαν, μια εικοσάχρονη δασκάλα, που ήταν άτομο με αναπηρία και η ίδια αφού είχε μειωμένη όραση, για να τη βοηθήσει. Με την επιμονή της και κυρίως με την αγάπη της κατόρθωσε να μετατρέψει τη μικρή σ’ ένα χαρισματικό πλάσμα με σπάνιες πνευματικές αρετές.\nΗ μικρή Έλεν ξεπέρασε όλα της τα προβλήματα και με την υπομονετική καθοδήγηση της δασκάλας της κατάφερε να μιλήσει με τη νοηματική γλώσσα, αλλά και να γράφει και να διαβάζει με τη μέθοδο Μπράιγ. Σπούδασε σε γνωστά κολέγια, όπου αρίστευσε και στη συνέχεια αφιέρωσε όλη της τη ζωή στην εκπαίδευση των τυφλών και κωφών, διδάσκοντας καινοτόμα παιδαγωγικά συστήματα και διαφωτίζοντας γονείς και δασκάλους μέσα από την οδυνηρή της εμπειρία.\nΤο «Θαύμα της Άννυ Σάλιβαν» είναι, λοιπόν, ένα βιογραφικό ντοκουμέντο, μια συγκινητική ιστορία. Πρωτίστως όμως αποτελεί έναν ύμνο στην ανθρώπινη θέληση και γνώση, στον ηρωικό αγώνα του ανθρώπου ενάντια στις ίδιες του τις αδυναμίες.\n“Το θαύμα της Άννυ Σάλιβαν”\nΈναρξη παραστάσεων: Σάββατο 2 Νοεμβρίου 2019, στις 20:00\nΣυγγραφέας: William Gibson\nΔραματουργική επεξεργασία: Βασίλης Κατσικονούρης\nΣκηνικά: Βασίλης Παπατσαρούχας\nΜουσική : Γιάννης Καραγιάννης\nΒοηθός σκηνοθέτη : Αικατερίνη Παπαγεωργίου\nΣχεδιασμός Βιντεοπροβολών : Στέφανος Παπαδόπουλος\nΠαίζουν: Γιασεμί Κηλαηδόνη, Αλέξανδρος Σωτηρίου, Λίνα Φούντογλου, Σταμάτης Μπάκνης και οι μικρές Ιωάννα Αλεξανδρή (Ματίλντα στην περσινή ομώνυμη παράσταση του Ακροπόλ) και Κατερίνα Κανάκη.\nΗ παράσταση ανεβαίνει σε συνεργασία με το ΔΗ.ΠΕ.ΘΕ. Λάρισας\nΠού: Θέατρο Μεταξουργείο, Ακαδήμου 14, τηλ.: 210 5234382.\nΠότε: Παρασκευή στις 20:00, Σάββατο στις 20:00 και Κυριακή στις 18:30\nΕισιτήρια: 20 € γενική είσοδος, 12 € μειωμένο (φοιτητές, άνεργοι, συνταξιούχοι άνω των 65 ετών, πολύτεκνοι). Ισχύουν εισιτήρια ΟΓΑ.\nΚρατήσεις: Στο τηλέφωνο του θεάτρου, 210-5234382.\nΠροπώληση: 12ευρώ www.viva.gr, τηλ. 11876. Προσφορά προαγοράς εισιτηρίων 7 ευρώ (ισχύει έως την 1η Νοεμβρίου).\n*Φωτογραφίες: Ανδρέας Σιμόπουλος\nΣάββατο 7 Δεκ 2019 17:00


Δραγασάκης για ν/σ για ΜΜΕ: Τα κόμματα που αντιδρούν δεν πείθουν ότι θέλουν αλλαγή στο ραδιοτηλεοπτικό τοπίο | HuffPost Greece\n24/10/2015 16:21 EEST | Updated 24/10/2015 16:21 EEST\nΔραγασάκης για ν/σ για ΜΜΕ: Τα κόμματα που αντιδρούν δεν πείθουν ότι θέλουν αλλαγή στο ραδιοτηλεοπτικό τοπίο\nΗ ποιότητα της ενημέρωσης εξαρτάται σε μεγάλο βαθμό και από την ποιότητα της επιχειρηματικότητας, αφού πρόκειται ουσιαστικά, για ένα προϊόν, τόνισε ο αντιπρόεδρος της κυβέρνησης Γιάννης Δραγασάκης σε παρέμβασή του κατά τη συζήτηση του νομοσχεδίου για τα ΜΜΕ. «Η κυβέρνηση επιχειρεί μια τομή, να αλλάξει το σύστημα ενημέρωσης με στόχο την ποιότητα και τη Δημοκρατία σε αυτό, καθώς και το μοντέλο επιχειρηματικότητας» είπε. Το θέμα είναι, συμπλήρωσε, αν συμφωνούν τα κόμματα ότι το σημερινό σύστημα δεν είναι βιώσιμο, και λόγω του τεράστιου δανεισμού στα ΜΜΕ και για τους εργαζόμενους. Αυτό το νόημα θα είχε μία ψήφος για την αρχή του νομοσχεδίου.\nΟ Γιάννης Δραγασάκης υποστήριξε ότι τα κόμματα που το καταψηφίζουν θα δυσκολευθούν να πείσουν τον κόσμο ότι θέλουν αλλαγή στο ραδιοτηλεοπτικό τοπίο. Όσα ακούγονται για την ανάγκη λειτουργίας της αγοράς, δεν πρέπει να αφαιρεθούν από τα όσα έχουν συμβεί μέχρι σήμερα. Δεν είναι θέμα προσώπων, είπε ο κ. Δραγασάκης. Δεν είναι κάποια επιμέρους σκάνδαλα, σε ένα υγιές σύστημα κατά τα άλλα. Είναι ένα σύστημα εξουσίας, τόνισε, στηριγμένο σε συμφωνίες χρόνων και για αυτό και χρειάζεται συστημική αλλαγή.\nΓια να αλλάξουν τα πράγματα πρέπει να αλλάξει το τραπεζικό σύστημα, το πολιτικό σύστημα. Για τον δανεισμό στα ΜΜΕ, είπε, ότι τα χρέη υπερβαίνουν το 1 τρις ευρώ και το πρόβλημα είναι ότι οι περισσότερες επιχειρήσεις έχουν χάσει τα κεφάλαιά τους μετά από ζημιογόνα χρήση, άρα μιλάμε για «δανεικά και αγύριστα», τόνισε.\n«Έχουμε επιχειρήσεις – βαμπίρ, οι οποίες ζουν με δανεισμό». Οι τράπεζες είναι πια οι πραγματικοί κεφαλαιούχοι των καναλιών, σημείωσε. Σε σχέση με τα έσοδά τους, βασικό τους στοιχείο είναι η διαφήμιση σημείωσε, γεγονός που συνδέεται με τη διαπλοκή μέσω χορηγιών και διαφημίσεων από τράπεζες κ.α. «Θα περίμενα από τα κόμματα μεγαλύτερη ειλικρίνεια για τη συνδιαλλαγή πολιτικής – ΜΜΕ» τόνισε.\nΗ τρόικα δεν ώθησε στην αλλαγή του συγκεκριμένου συστήματος, το προστάτευσε, είπε ο κ. Δραγασάκης. «Το επιχείρημα ότι η κυβέρνηση θα κάνει τα ίδια», σημείωσε, «είναι ένας φερετζές για να κρύψουν κάποιοι τη στήριξη που δίνουν στο σημερινό σύστημα». Η κυβέρνηση, είπε, υποστηρίζει ότι από τη στιγμή που έχει γίνει επιχειρηματικό παίγνιο η ενημέρωση θα μπορεί να στηριχθεί και από ένα πλουραλιστικό σύστημα φορέων και οργανισμών με διάφορα κριτήρια. Όσοι θέλουν να αλλάξει το σημερινό σύστημα, επιβάλλεται ψήφος επί της αρχής, τόνισε.\nPLUS: ΠΟΛΙΤΙΚΗ Γιάννης Δραγασάκης Βουλή Νομοσχέδιο ΜΜΕ Κόμματα άδειες επιχειρηματίες Ειδησεις


Φτάνει πια... Φρίκη στους Παξούς: Ανήλικη βιαζόταν από τον πατριό της! - Dream FM 90,7\nΦτάνει πια… Φρίκη στους Παξούς: Ανήλικη βιαζόταν από τον πατριό της!\nΣαν βόμβα έπεσε στη μικρή κοινωνία των Παξών η είδηση ότι ένα ανήλικο κορίτσι κατήγγειλε στην Αστυνομία ότι ο πατριός ασέλγησε σε βάρος της. Η υπόθεση έφτασε στην Ασφάλεια Κέρκυρας που την διερευνά με διακριτικότητα και πολλή προσοχή.\nΣύμφωνα με όσα έχουν γίνει γνωστά, το 16χρονο κορίτσι είχε φύγει επί δυο 24ωρα από το σπίτι της οικογένειας και φιλοξενούνταν σε μια συμμαθήτριά της, στην οποία αποκάλυψε όσα φέρεται να της έκανε ο σύζυγος της μητέρας της. Εκείνη την προέτρεψε να κάνει καταγγελία και πήγαν μαζί στο αστυνομικό τμήμα του νησιού.\nΒάσει όσων κατέθεσε η 16χρονη μαθήτρια, οι αστυνομικοί προσήγαν τον φερόμενο ως δράστη και τη μητέρα της ανήλικης που ανακρίνονται στην Κέρκυρα. Στην Ασφάλεια δίνουν κατάθεση τόσο η 16χρονη για την οποία δόθηκε εντολή να εξεταστεί από ιατροδικαστή, όσο και η ανήλικη αδελφή της που φέρεται να γνώριζε τι συνέβη.


Γνωμοδοτική Επιτροπή του Αναπτυξιακού Ν.3299/04 | Chios News\nΑρχική Νέα Τοπικά Γνωμοδοτική Επιτροπή του Αναπτυξιακού Ν.3299/04\nΓνωμοδοτική Επιτροπή του Αναπτυξιακού Ν.3299/04\nΗ Γνωμοδοτική Επιτροπή του Αναπτυξιακού Ν.3299/04 στη τελευταία της συνεδρίαση που έγινε στις 16-10-2008 υπό την Προεδρία του Γενικού Διευθυντή Περιφέρειας Βορείου Αιγαίου, κ. Γεωργίου Βαθρακούλη, αποφάσισε ομόφωνα για την υπαγωγή στα κίνητρα του Νόμου 3299/04 όπως τροποποιήθηκε μεταγενέστερα με τις διατάξεις του άρθρου 37 του Ν. 3522/06, τρία (3) επενδυτικά σχέδια συνολικού κόστους 3.359.634,00 € τα οποία θα λάβουν ΔΩΡΕΑΝ επιχορήγηση 1.628.554,84 € και θα δημιουργηθούν με την υλοποίησή τους 5 νέες θέσεις εργασίας.\n1. Εκσυγχρονισμό ολοκληρωμένης μορφής ξενοδοχειακή μονάδα 2 αστέρων 17\nδιαμερισμάτων 39 κλινών στο Δ. Μολύβου της επαρχίας Μηθύμνης του Ν.\nΛέσβου, συνολικού κόστους: 732.400,00 €\nΤο επενδυτικό σχέδιο θα λάβει ΔΩΡΕΑΝ επιχορήγηση 344.228,00 € που\nαντιστοιχεί σε ποσοστό 47%, του συνολικού κόστους της επένδυσης. Μετά την\nολοκλήρωση του επενδυτικού σχεδίου, θα δημιουργηθούν 4 νέες θέσεις\n1. Εκσυγχρονισμό ολοκληρωμένης μορφής ξενοδοχειακής μονάδας 4* δυναμικότητας 54 δωματίων 89 κλινών στην πόλη της Χίου του Ν. Χίου συνολικού κόστους 1.515.984,00.μ. Το επενδυτικό σχέδιο θα λάβει ΔΩΡΕΑΝ επιχορήγηση 773.151,84 € που αντιστοιχεί σε ποσοστό 51% του συνολικού κόστους της επένδυσης.\n2. Μηχανολογική επέκταση μονάδας κατεργασίας αδρανών υλικών, στη θέση Στενοχώρι του Δ/Δ Πυργίου του Δήμου Μαστιχοχωρίου του Ν. Χίου, συνολικού κόστους: 1.111.250,00 € Το επενδυτικό σχέδιο θα λάβει ΔΩΡΕΑΝ επιχορήγηση 511.175,00 € που αντιστοιχεί σε ποσοστό 46 % του συνολικού κόστους της επένδυσης. Μετά την ολοκλήρωση του επενδυτικού σχεδίου θα δημιουργηθεί μία 1 νέα θέση εργασίας.


Η ΦΑΡΜΑΚΟΓΛΩΣΣΑ ΚΙΡΚΗ: Η αγνώμων κυρία Μπακογιάννη Αγαπητή κυρία Μπακογιάννη, «ο ΣΥΡΙΖΑ βγάζει το πιο αυταρχικό πρόσωπο που έχουμε βιώσει στη Μεταπολίτευση»;\nΗ αγνώμων κυρία Μπακογιάννη Αγαπητή κυρία Μπακογιάννη, «ο ΣΥΡΙΖΑ βγάζει το πιο αυταρχικό πρόσωπο που έχουμε βιώσει στη Μεταπολίτευση»;\nΑγαπητή κυρία Μπακογιάννη.\nΈχετε ασφαλώς το δικαίωμα της εμπάθειας και της αμετροέπειας και ουδείς μπορεί να σας το στερήσει. Ούτε καν ο εγνωσμένων αντιδημοκρατικών προθέσεων Φίλης. Ως εκ τούτου, μπορείτε να λέτε ό,τι θέλετε, κι εσείς, και ο αδελφός σας. Ότι ο Τσίπρας είναι τυχοδιώκτης, αδίστακτος, απατεώνας, ψεύτης. Ότι επίσης δεν είναι αριστερός -ξέρετε εσείς ποιος είναι και ποιος όχι. Ότι επίσης η σημερινή κυβέρνηση είναι η χειρότερη από το '74, ίσως και από την Κατοχή.\nΈχετε επίσης δικαίωμα να σωπαίνετε για το ποιοι και πώς οδηγήσατε την Ελλάδα ώς εδώ. Ποιοι και πώς υπήρξατε αυτουργοί του προ ΣΥΡΙΖΑ κάλλους. Από ποια μήτρα γεννήθηκαν ο νεποτισμός, η οικογενειοκρατία, ο φαβοριτισμός, το ρουσφέτι, οι νταβατζήδες -εξ οικείων το βέλος-, η λαφυραγώγηση του κράτους, η διάλυση, η χρεοκοπία. Ποιοι και πώς ευτελίσατε την πολιτική -τον ίδιο άνθρωπο που ανέτρεψε την κυβέρνησή σας να τον χειροκροτείτε ως αρχηγό και πρωθυπουργό.\nΑλλά, αγαπητή κυρία Μπακογιάννη, «ο ΣΥΡΙΖΑ βγάζει το πιο αυταρχικό πρόσωπο που έχουμε βιώσει στη Μεταπολίτευση»; Εδώ τα χαλάμε. Διότι ξεχνάτε τα αξέχαστα. Τον πρωθυπουργό σας που υμνούσε στη Βουλή τους άνδρες των ΜΑΤ, ως αρχαγγέλους, για παράδειγμα, ακριβώς μετά τη δολοφονία δύο φοιτητών -άοπλων παρακαλώ- στην πλατεία Συντάγματος από αστυνομικούς. Ή τον άλλο, πολύ δικό σας, πρωθυπουργό, που έγραψε Ιστορία ταυτίζοντας τον νόμο με τον αστυνόμο.\nΚαι δεν μένατε στα λόγια. Μας φιλοδωρήσατε με τόνους ξύλο για χρόνια, κι εσείς, και το ύστερο ΠΑΣΟΚ. Συστηματική και με άνωθεν γραμμή αστυνομική αγριότητα, βασανιστήρια, κυνηγητό, φακέλωμα -ναι, φακέλωμα- συνόδευαν την σεπτή σας διακυβέρνηση. Με αποτέλεσμα να μάθουμε όλοι την οσμή από τα χημικά σας, να φρίξουμε από τις κρότου - λάμψης σας, να γευτούμε το ματσούκι σας. Και να γραφεί ένας μακρύς κατάλογος θυμάτων της αντίληψής σας για τον νόμο και την τάξη.\nΕντάξει, να τα ξεχάσουμε όλα οι μονίμως δαρμένοι. Αλλά πώς θα κοιτάξετε κατά πρόσωπο τους μονίμως δέρνοντες, όταν λέτε ότι το δικό μας πρόσωπο είναι πιο αυταρχικό; Τόσος καλός κόσμος με στολή, με πολιτικά, με φράκο, με ζαρντινιέρες, με ψευδομαρτυρίες, με χρυσαυγίτικες αγάπες, να υπηρετεί την πολιτική σας οικογένεια και τώρα να τον τοποθετείτε υπό τον Φίλη;\nΑυτό λέγεται αγνωμοσύνη, κυρία Μπακογιάννη...\nΑνώνυμος 14 Ιουλίου 2016 - 12:16 μ.μ.\nΠΕΡΙΕΚΤΙΚΟΤΑΤΟ ΤΟ ΣΧΟΛΙΟ ΣΑΣ !!!!!!!! ΑΛΛΑ !! ΥΠΑΡΧΕΙ ΚΑΙ ΤΟ ΑΛΛΑ. ΠΩΣ ΞΕΜΠΛΕΚΟΥΜΕ ΑΠΟ ΑΥΤΟ ΠΟΥ ΜΑΣ ΕΧΟΥΝ ΜΠΛΕΞΕΙ ??????? ΕΣΕΙΣ ΟΙ ΔΗΜΟΣΙΟΓΡΑΦΟΙ ΤΙ ΚΑΝΕΤΕ ???? ΑΠΛΑ ΣΧΟΛΙΑΖΕΤΕ ΤΙΣ ΨΕΥΤΟ ΔΗΜΟΣΚΟΠΟΙΣΕΙΣ ???? ΠΟΙΟΣ ΕΧΕΙ ΑΠΑΝΤΗΣΗ ΣΕ ΑΥΤΕΣ ??? ΠΩΣ ΒΡΙΣΚΩ ΕΓΩ ΤΟ ΔΙΚΙΟ ΜΟΥ ΠΟΥ ΨΗΦΙΣΑ Ο Χ Ι ΣΤΟ ΔΗΜΟΨΗΦΙΣΜΑ ???? ΕΓΩ ΚΑΙ ΑΛΟΙ 62% ΨΗΦΟΦΟΡΟΙ ???


ΜΕΓΑΛΟΠΟΛΗ ******* Η. δική.σου.φωνή.: Μεγαλόπολη: η συγκέντρωση εναντίον του ΧΥΤΕΑ έγινε... Πού πάμε τώρα ;;;; (Βίντεο της εκδήλωσης)\nΜεγαλόπολη: η συγκέντρωση εναντίον του ΧΥΤΕΑ έγινε... Πού πάμε τώρα ;;;; (Βίντεο της εκδήλωσης)\nΜετά τη χθεσινή συγκέντρωση στο Πνευματικό Κέντρο,\nσχετικά με τις επόμενες κινήσεις κατά της κατασκευής ΧΥΤΕΑ,\nθα ήθελα να κάνω μερικές επισημάνσεις,\nπροσπαθώντας να αποφύγω κριτικές επί προσώπων και δηλώσεων,\nπου δεν έχουν νόημα....\n1. Η επίμαχη ΚΥΑ του υφιστάμενου ΕΣΔΕΑ επιφέρει έννομα αποτελέσματα, μεταξύ αυτών, παγιώνει τη βούληση της Πολιτείας να χωροθετήσει και να κατασκευάσει ΧΥΤΕΑ στην περιοχή της Μεγαλόπολης (τονίζω, όχι κατ' ανάγκη σε χώρο ιδιοκτησίας της ΔΕΗ Α.Ε.).\n2. Το υφιστάμενο ΕΣΔΕΑ αποτελεί την επικαιροποίηση του ΕΣΔΕΑ του Μαρτίου 2007 (ΦΕΚ 287/τ.Β΄/02.03.2007), το οποίο στηρίζεται και σε προηγούμενες ΚΥΑ, όπως η ΚΥΑ του 2006, για τις προδιαγραφές χωροθέτησης και κατασκευής ΧΥΤΕΑ (ΦΕΚ 791/τ.Β΄/30.06.2006).\n3. Η ουσιώδης διαφορά του νέου ΕΣΔΕΑ από το προηγούμενο είναι ότι χωροθετεί σε συγκεκριμένες περιοχές ΧΥΤΕΑ.\nΑυτή η λεπτομέρεια ήταν επιταγή της τελευταίας καταδικαστικής απόφασης του Δικαστηρίου των Ευρωπαϊκών Κοινοτήτων.\nΔεν πρόκειται λοιπόν για έναν αόριστο Σχεδιασμό, που επιδέχεται (όπως ισχυρίσθηκε ο κ. Δήμαρχος) αλλαγών.\nΠρόκειται για δεσμευτική απόφαση.\nΈχοντας υπόψη τα παραπάνω, πρέπει να απαντηθεί το εξής ερώτημα:\nΌσοι ενδιαφερόμαστε για την εξέλιξη αυτής της σοβαρής υπόθεσης,αναγνωρίζουμε ή όχι ότι η επίμαχη ΚΥΑ είναι και η πηγή του προβλήματος;\nΧθες, ως φάνηκε από επίσημα χείλη, διαπίστωσα ότι δε θεωρούν την επίμαχη ΚΥΑ ως το Νο1 στοιχείο της υπόθεσης (κ.κ Δήμαρχος, Βουλευτής ΚΚΕ, κ. Καζάκης), αλλά υποβαθμίζουν την κρισιμότητά της, με επιχειρήματα που εξυπηρετούν τους πολιτικούς βασικά σκοπούς τους...\nΩστόσο, θεωρώ ότι και από την πλευρά της Επιτροπής Κατοίκων να είναι αποτελεσματικότερο να εκφραστεί μια σαφής θέση επί του θέματος...\nΕάν πράγματι, κρίνεται ότι ο "αγώνας" δεν πρέπει να γίνει μέσα από ΕΓΓΡΑΦΑ αλλά με "θεατρικές παραστάσεις, συναυλίες και ...εκθέσεις ζωγραφικής" και γενικότερα μέσα από τη ... λαϊκή πάλη, τότε, κατά τη γνώμη μου, δεν πάμε πουθενά!\nΗ εμπειρία έχει δείξει ότι τέτοιες μορφές αγώνα εκφυλίζονται στην πορεία και δεν επιτυγχάνουν το σκοπό τους.\nΤο παράδειγμα της Κερατέας καλώς αναδεικνύεται, ωστόσο, μιλούμε για διαφορετική κοινωνία με χαρακτηριστικά που δεν έχουμε σε αυτόν τον τόπο.\nΣε κάθε περίπτωση, η Κερατέα κέρδισε τον αγώνα της με ΕΓΓΡΑΦΑ, προσφεύγοντας ακόμα και στα αρμόδια όργανα της Ευρωπαϊκής Ένωσης.\nΗ διαπίστωση ότι η Δημοτική Αρχή δεν έχει κάνει ουσιαστικά τίποτα σχετικά με την προσφυγή στο ΣτΕ, με έχει ανησυχήσει πλέον!\nΚρίνω ότι ως έσχατα "όπλα" που μπορούμε να έχουμε κατά αυτής της μεθόδευσης είναι η επιμονή στα κριτήρια που ορίζει η ΚΥΑ του 2006 για τη χωροθέτηση ΧΥΤΕΑ, οι οποίες εξακολουθούν να ισχύουν και με τον υφιστάμενο ΕΣΔΕΑ.\nΤο πιο σημαντικό έχει να κάνει με την επίκληση της σεισμικότητας της περιοχής του Λεκανοπεδίου και ειδικότερα την επίκληση του τεκτονικού βυθμίσματος Μεγαλόπολης, όπως αναφέρεται στη σχετική βιβλιογραφία.\nΠρόκειται για ένα σοβαρότατο στοιχείο που μπορεί να αποτρέψει κάθε σκέψη για ΧΥΤΕΑ στη Μεγαλόπολη, εφόσον διασφαλιστεί επιστημονική συνδρομή κατά την ανάδειξή του.\nΔεν θα ασχοληθώ ούτε με την "τραγική" απουσία των 20 από τους 25 δημοτικούς συμβούλους Μεγαλόπολης\nούτε με την αδικαιολόγητη απουσία των 3 αρκάδων βουλευτών\nμα θα ξαναπώ.....\nοφείλουμε να ξεχνάμε όταν φτάνει η ώρα της κάλπης,\nόσους μας ξεχνούν σε δύσκολες ώρες!\nΑνώνυμος 7 Ιουλίου 2017 - 7:31 μ.μ.\nΤο ποιοι ηρθαν το ειδαμε, ποιοι ελλειπαν το καταλαβαμε. Ακουσα στην συγκεντρωση και βλεπω παλι στο βιντεο οτι εγιναν πολλες αναφορες για καποιους που πολεμησαν και εβαλαν εμποδια στην επιτροπη κατοικων.\nΓιατι δεν μιλαει κανεις με ονοματα; γιατι εσεις στην επιτροπη που ειστε νεα ατομα και οπως εχετε δειξει δεν φοβαστε τιποτα δεν μας λετε ποιοι ειναι αυτοι που σας πολεμανε; Πειτε ονοματα να ξερει ο κοσμος!!\nΑν δεν θελετε να πειτε ονοματα μην αφηνετε υπονουμενα και μην γινεστε σαν αυτους που κατηγορειτε!\nΑνώνυμος 11 Ιουλίου 2017 - 10:41 μ.μ.\nΣοβαρά τώρα, θέλετε να σας πούνε και ονόματα; Γιατί, δεν τους ξέρετε, λίγα πράγματα έχουν βγει στην φόρα τον τελευταίο χρόνο (κι όχι μόνο) με κάτι έγγραφα π.χ που ζητούσαν να έρθουν όλα τα σκουπίδια στην Μεγαλόπολη γιατί ο κόσμος της έχει και "βιομηχανική εμπειρία"; Τί κάνει νιάου νίαου στα κεραμίδια; Ναι δεν ξέρει ο κόσμος της Μεγαλόπολης ποιοί είναι και ποιοί τα κάνουν αυτά και περιμένει να τους πει ονόματα κάποιος. 30 χρόνια τώρα που τους ψηφίζουν ξανά και ξανά κι ας ρήμαξαν τον τόπο, δεν ξέρουν ποιοι είναι. Ας αφήσουμε τα παραμύθια πια σε αυτή την πόλη που κανονικά όχι Μεγαλόπολη αλλά Βοθρόπολη έπρεπε να την λένε.


August 2, 2021 - 9:44 am\nΠροβληματισμό προκαλεί στον πρόεδρο της Επιτροπής Υγείας της Βουλής Ευθύμιο Δίπλαρο η κατάσταση με τις εντάσεις και τις απειλές για το θέμα των εμβολιασμών. Μιλώντας στην Πρωινή έκδοση είπε ότι τα επίπεδα εμβολιασμού βρίσκονται σε ικανοποιητικά επίπεδα αλλά δεν μπορεί να παραβλεφθεί ότι το 20% των περιστατικών που παρουσιάστηκαν τελευταία αφορούσαν παιδιά. Κατανοεί, είπε, τις ανησυχίες των γονιών, όμως θα πρέπει να εμπιστευθούν όλοι τους επιστήμονες.\nΣε σχέση με την κατάργηση των δωρεάν τεστ, ο κ. Δίπλαρος παραδέχθηκε ότι το ποσό που θα δαπανούν οι ανεμβολίαστοι δεν θα είναι ευκαταφρόνητο, όμως όπως είπε, το κράτος κατέβαλε εκατομμύρια για να γίνονται δωρεάν τεστ χωρίς να επωμισθούν κόστος οι πολίτες. Σε άλλες χώρες, είπε, ο κόσμος πληρώνει και το εμβόλιο και το τεστ. Παράλληλα δεν απέκλεισε το ενδεχόμενο να αλλάξει η απόφαση για χρέωση του rapid test.\nΑπό την πλευρά της η βουλευτής του ΑΚΕΛ και μέλος της Επιτροπής Υγείας της Βουλής Μαρίνα Νικολάου ανέφερε στον Άστρα ότι το ΑΚΕΛ εμμένει στη θέση το ότι η κυβέρνηση πρέπει συγκροτημένα να απαντήσει στα ερωτήματα του κόσμου αλλά και να επαναφέρει τα δωρεάν τεστ.\nΣημείωσε δε ότι δεν έχει ακούσει από κανένα αρμόδιο αυτό που είπε ο κ. Δίπλαρος, ότι δηλ. θα επανεξεταστεί η απόφαση. Η κα Νικολάου πρόσθεσε ότι για το ΑΚΕΛ είναι θέμα αντίληψης, ότι όλες οι διεργασίες που αφορούν τον covid πρέπει να είναι δωρεάν. Επισήμανε επίσης ότι η χρέωση των τεστ δεν επηρεάζει όλους τους ανεμβολίαστους αλλά μόνο εκείνους που ανήκουν στα χαμηλά οικονομικά στρώματα και αντιμετωπίζουν και οικονομικό πρόβλημα. Υπενθύμισε ότι το ΑΚΕΛ έχει εγγράψει για συζήτηση στη Βουλή το θέμα των δωρεάν τεστ.\nΠροηγούμενο άρθροΔείτε σε βίντεο το άλμα του Τεντόγλου προς το «χρυσό»\nΕπόμενο άρθροΟι Υπεραγορές MAS και η εταιρεία Peletico ζωγράφισαν ξανά χαμόγελα